qundao/data-zh-poetry huggingface dataset:
困暑次韵白洲
作者：李东阳
朝代：明
体裁：古风

高堂递晴阴，炎熇气呼阚。燔同洪炉然，溽入厚地黯。繁星夜方摇，淫雨昼仍滥。炎光石成燋，暝色山带黡。羲轮燄赫赫，雷毂声轞轞。龟拆行在田，涛翻坐平槛。占风想乾鹊，吠日惊蜀㺌。彼浴空羡凫，吾冠不如�。甘泉冷将濯，恶木繁可斩。惔心甘独劳，炙手竟谁犯。周扇怀仁风，陶窗仰清范。虽无簿书烦，颇觉餐食减。颦为穷儿愁，怒作壮士喊。亦有岁寒交，绨袍义思范。岂无雪夜访，杯酒情意湛。天时手中环，世事波上舰。晚寻东篱菊，秋种南山豏。思君正执热，有袂不可掺。
国士行
作者：李东阳
朝代：明
体裁：乐府曲辞

漆为疠，炭为哑，彼国士，何为者？赵家饮器智家头，一日事作千年仇。报君仇，为君死。斩仇之衣仇魄褫，臣身则亡心已矣。
土室
作者：李东阳
朝代：明
体裁：古风

土室暗无光，重关闭深壁。客来语始辨，坐久自生白。语毕各自还，谁能问形迹。朅来中宵梦，坐我羲皇侧。太羹及玄酒，此味久已识。古人戒屋漏，所贵无愧色。我心非槁木，岂不念朝夕。默默方自知，多言竟何益。
圣驾视学有述
作者：李东阳
朝代：明
体裁：七言排律

翠华重匝护金根，鸾驾从容下玉阍。一雨隔宵清辇路，五云先晓覆桥门。中天地迥乘龙御，在庙心劳想骏奔。礼乐百年昭象设，衣冠三代蔼云孙。拜瞻共识师模重，坐讲方知圣道尊。履上仙班威咫尺，耳闻天语玉清温。凤团赐茗公卿贵，鸡舌分香侍从恩。敢谓文章非国运，故知笾豆有司存。休风令遣群方动，盛事仍兼往代论。从此六经功久大，须将覆载比乾坤。
圣驾诣郊坛省牲喜晴次阮礼部韵二首·其一
作者：李东阳
朝代：明
体裁：七言律诗

玉堂铃索报新时，又尚南郊候省牲。照日山龙明有象，行空剑舄迥无声。层城近识彤楼丽，复道遥看羽盖轻。谁道碧坛玄贶远，天心先格主心诚。
圣驾诣郊坛省牲喜晴次阮礼部韵二首·其二
作者：李东阳
朝代：明
体裁：七言律诗

九重宫殿一时时，帝帅千官视五牲。献瑞云师朝送彩，避尘风伯夜无声。虎贲帐合龙旂绕，羽士班联鹤帔轻。应识感通非浪语，骏奔何力助精诚。
地震斋居国贤侍郎以诗来自通州次韵一首
作者：李东阳
朝代：明

独坐空堂别院深，可堪无酒更无琴。双垂短雪衰年鬓，寸结寒灯半夜心。露祷似闻天上语，远书如听谷中音。朝来整笏趋朝地，钟鼓楼高月未沈。
坠马后柬萧文明给事长句并呈同游诸君子
作者：李东阳
朝代：明
体裁：古风

我在黄门夜燕归，径驱健马疾若飞。马蹄翻空身堕地，岂独尘土沾人衣。徒行却叩黄门宅，主翁醉睡惊倒屐。东轩大床许借我，筋骨屈强眠不得。二郎拥臂下中庭，左曳右挈蹒跚行。西邻乞药走僮仆，东家贳酒来瓶罂。大郎慰问不停口，以手熨抑重复轻。黄门对床卧答语，独夜沈沈何限情。黄门朝回我起坐，南屏潘郎跨驴过。西台骢马随东曹，复有同官两寮佐。周郎哭子涕未乾，闻疾赴予如拯堕。群嗟众唁增我忧，独喜南屏向予贺。忆当堕马城东阿，前有深渠后坡陁。置身隙地不盈丈，或有神鬼相撝诃。兹行未必不为福，对酒尽醉且复歌。诗成臂病不能写，黄门健笔如操戈。庭空客散日在户，夜踏肩舆代徐步。道逢东曹送我归，举袂却之犹返顾。入门强作欢笑声，实恐衰颜惊老父。闭门稳卧病经月，幸是闲官寡书簿。高吟朗讽犹舌存，欹坐看书书屡误。故人入坐时起迎，拄杖徐行转愁仆。黄门父子时过问，爱我情多岂予助。平生骨肉欣戚同，世上悠悠几行路。宦途夷险似有数，堕马为君今两度。作诗病起谢黄门，各保千金向迟暮。
坠马后柬萧文明给事长句并呈同游诸君子
作者：李东阳
朝代：明

我在黄门夜燕归，径驱健马疾若飞。马蹄翻空身堕地，岂独尘土沾人衣。徒行却叩黄门宅，主翁醉睡惊倒屐。东轩大床许借我，筋骨屈强眠不得。二郎拥臂下中庭，左曳右挈蹒跚行。西邻乞药走僮仆，东家贳酒来瓶罂。大郎慰问不停口，以手熨抑重复轻。黄门对床卧答语，独夜沉沉何限情。黄门朝回我起坐，南屏潘郎跨驴过。西台骢马随东曹，复有同官两寮佐。周郎哭子涕未干，闻疾赴予如拯堕。群嗟众唁增我忧，独喜南屏向予贺。忆当堕马城东阿，前有深渠后坡陀。置身隙地不盈丈，或有神鬼相袴诃。兹行未必不为福，对酒尽醉且复歌。诗成臂病不能写，黄门健笔如操戈。庭空客散日在户，夜踏肩舆代徐步。道逢东曹送我归，举袂却之犹返顾。入门强作欢笑声，实恐衰颜惊老父。闭门稳卧病经月，幸是闲官寡书簿。高吟朗讽犹舌存，欹坐仄书书屡误。故人入坐时起迎，拄杖徐行转愁仆。黄门父子时过问，爱我情多岂予助。平生骨肉欣戚同，世上悠悠几行路。宦途夷险似有数，堕马为君今两度。作诗病起谢黄门，各保千金向迟暮。
坠马后柬萧文明给事长句并呈同游诸君子
作者：李东阳
朝代：明

我在黄门夜燕归，径驱健马疾若飞。马蹄翻空身堕地，岂独尘土沾人衣。徒行却叩黄门宅，主翁醉睡惊倒屐。东轩大床许借我，筋骨屈强眠不得。二郎拥臂下中庭，左曳右挈蹒跚行。西邻乞药走僮仆，东家贳酒来瓶罂。大郎慰问不停口，以手熨抑重复轻。黄门对床卧答语，独夜沉沉何限情。黄门朝回我起坐，南屏潘郎跨驴过。西台骢马随东曹，复有同官两寮佐。周郎哭子涕未干，闻疾赴予如拯堕。群嗟众唁增我忧，独喜南屏向予贺。忆当堕马城东阿，前有深渠后坡陀。置身隙地不盈丈，或有神鬼相裤诃。兹行未必不为福，对酒尽醉且复歌。诗成臂病不能写，黄门健笔如操戈。庭空客散日在户，夜踏肩舆代徐步。道逢东曹送我归，举袂却之犹返顾。入门强作欢笑声，实恐衰颜惊老父。闭门稳卧病经月，幸是闲官寡书簿。高吟朗讽犹舌存，欹坐仄书书屡误。故人入坐时起迎，拄杖徐行转愁仆。黄门父子时过问，爱我情多岂予助。平生骨肉欣戚同，世上悠悠几行路。宦途夷险似有数，堕马为君今两度。作诗病起谢黄门，各保千金向迟暮。
城下盟
作者：李东阳
朝代：明
体裁：乐府曲辞

澶州城南见黄盖，澶州城北胡兵退，南朝相公方鼾睡。谗言后出功臣猜，城下一盟成祸胎，孤注之说何危哉。城下盟，君不辱，犹胜金陵与西蜀。当时若耻城下盟，纵寇不追真大错。
城南姚氏园饯刘太宰与诸吏部晚会归得二首
作者：李东阳
朝代：明

不到城南又隔秋，聊因送客驻行驺。林梢宿雨衣犹湿，树底斜阳席未收。岂谓东曹非旧约，须知下界有仙游。壁间谩作题名纪，聚散终同水上沤。园上高田园下池，秋来风物两相宜。红衣落尽莲初实，碧叶凋残树总垂。江左故人伤别久，省中仙客怪来迟。病回已觉诗情减，却为情多强赋诗。
城南姚氏园饯刘太宰与诸吏部晚会归得二首·其一
作者：李东阳
朝代：明

不到城南又隔秋，聊因送客驻行驺。林梢宿雨衣犹湿，树底斜阳席未收。岂谓东曹非旧约，须知下界有仙游。壁间谩作题名纪，聚散终同水上沤。
城南姚氏园饯刘太宰与诸吏部晚会归得二首·其二
作者：李东阳
朝代：明

园上高田园下池，秋来风物两相宜。红衣落尽莲初实，碧叶凋残树总垂。江左故人伤别久，省中仙客怪来迟。病回已觉诗情减，却为情多强赋诗。
城塘书屋为邵吏部日昭作
作者：李东阳
朝代：明
体裁：七言排律

阳羡峰高荆水深，草堂风物静萧森。层轩不碍浮云色，曲径遥通野岸浔。自引溪泉教作涧，旋移邻竹看成林。怜花肯信儿童折，爱树时防鹿豕侵。身在尽馀容膝地，囊空频散买书金。门无俗客城中驾，坐有清风石上琴。仰止高山谁独步，跫然空谷有馀音。卦探羲氏阴阳画，诗和尧夫首尾吟。台省正逢推毂日，江湖空忆挂帆心。王郎旧业今何有，十载庭槐满地阴。
墨梅
作者：李东阳
朝代：明
体裁：七言绝句

碧溪寒水淡无痕，照见孤山处士魂。此夜独吟应不寐，隔江清影未开门。
墨梅一首
作者：李东阳
朝代：明
体裁：古风

江边老树根如铁，枝上繁花乱成雪。千葩万蕊一时开，刚值江南好风月。川回谷转山路微，春来无处无芳菲。行迟似爱影在地，坐久不知香满衣。江南此景看不足，江北见之如见玉。丹青纸上漫成尘，桃李担头空过目。平生知已孟与林，招之不来劳我心。看花载酒不知处，灞雪潇潇湖水深。
墨牡丹二绝
作者：李东阳
朝代：明

老来青帝亦风流，年少花王正黑头。共忆东风旧游路，乱红残紫不胜愁。净洗浓妆不受尘，墨池清赏称诗人。休怜一朵扬州白，犹是烟花梦里身。
墨牡丹二绝·其一
作者：李东阳
朝代：明

老来青帝亦风流，年少花王正黑头。共忆东风旧游路，乱红残紫不胜愁。
墨牡丹二绝·其二
作者：李东阳
朝代：明

净洗浓妆不受尘，墨池清赏称诗人。休怜一朵扬州白，犹是烟花梦里身。
墨竹
作者：李东阳
朝代：明
体裁：七言绝句

乱石层厓捲暮湍，秋风吹老碧琅玕。苍苍月色萧萧籁，并作空堂一夜寒。
墨竹
作者：李东阳
朝代：明

翠佩瑶环昨夜风，渚云飞尽楚王宫。青娥舞罢婆娑曲，人在空山月影中。
墨菊二首·其一
作者：李东阳
朝代：明
体裁：古风

白露被原隰，黄菊秋始花。馀馨引遥袂，采掇初还家。秀色虽可玩，玩久不复华。入画清且古，为诗正而葩。幽怀托挥写，庶用传无涯。持此问真幻，无言空自嗟。
墨菊二首·其二
作者：李东阳
朝代：明

画菊不画香，香空讵堪掬。画菊不画色，色似花已俗。都无色香在，安用此为菊。登堂见孤标，入手宜可触。自非识菊者，但看桃李足。古色今不知，世人空有目。
墨菊二首·其二
作者：李东阳
朝代：明
体裁：古风

画菊不画香，香空讵堪掬。画菊不画色，色似花已俗。都无色香在，安用此为菊。登堂见孤标，入手疑可触。自非识菊者，但看桃李足。古色今不知，世人空有目。
士常得男叠前韵奉贺
作者：李东阳
朝代：明
体裁：七言律诗

庆协充闾事不赊，嘉期先报及时瓜。门深贺客车应满，喜极题书字半斜。周雅祝辞新故事，李膺名姓旧通家。东楼若许吟诗到，联尽轩辕石鼎茶。
复用前韵自慰
作者：李东阳
朝代：明
体裁：七言律诗

门掩空堂一客无，雨声惊梦若相呼。眼中道路非前日，病起形骸是故吾。翰苑朝回怀秘府，洞庭家在隔重湖。绳床竹几将愁至，自写新诗到日晡。
夏仲昭墨竹
作者：李东阳
朝代：明
体裁：七言绝句

江南墨竹近来荒，剩有人传夏太常。图印秪今犹旧姓，风流知是少年狂。
夏太常墨竹
作者：李东阳
朝代：明
体裁：七言绝句

白发先朝老夏卿，酒酣随笔意纵横。空梁月落仙台迥，犹听清秋玉佩声。
外舅成国朱公寿六十
作者：李东阳
朝代：明
体裁：古风

金陵城阙蟠龙虎，老将提兵旧开府。由来家世本公卿，亲得君王赐圭组。锦袍玉带明雕戈，坐镇四野无嗔诃。已看钟阜山增重，复遣长江水不波。清油幕拥旌旗盛，细柳营闻笳鼓静。民歌清净曹平阳，身系安危郭中令。江草江花春复春，华堂丽景逐时新。端阳节后凡几日，寿俊图中第一人。玉壶贮酒玻瓈色，红裀簇地麒麟织。于氏门闾有子孙，平原庭馆多宾客。缁衣武公元好贤，鄂国将军不爱钱。聊将书卷度长日，肯买歌儿供暮年。嗟予旧是通家子，塞雁江云意千里。愿公眉寿比冈陵，永作干城镇南纪。
夜合花二绝
作者：李东阳
朝代：明

夜合枝头别有春，坐含风露入清晨。任他明月能相照，敛尽芳心不向人。袂掩芳尘欲避春，羞将月夕换风晨。向来花品看应熟，不待开时已可人。
夜合花二绝·其一
作者：李东阳
朝代：明

夜合枝头别有春，坐含风露入清晨。任他明月能相照，敛尽芳心不向人。
夜合花二绝·其二
作者：李东阳
朝代：明

袂掩芳尘欲避春，羞将月夕换风晨。向来花品看应熟，不待开时已可人。
夜坐有怀仲律
作者：李东阳
朝代：明
体裁：七言律诗

草堂寒日下虚檐，露白风清此夜兼。坐榻有尘僧为扫，客囊无计岁将淹。诗成骨与山争瘦，老去心将玉比廉。还似鹤林萧散地，未容巾屦学陶潜。
夜窗听雨
作者：李东阳
朝代：明
体裁：七言律诗

潇潇残雨入深更，半洒疏窗半拂楹。芳草池塘应有梦，落花庭院不胜情。听疑野寺昏钟远，望忆江船夜火明。明日晓晴须出郭，葛衣藜杖一时轻。
夜过仲家浅闸
作者：李东阳
朝代：明
体裁：古风

日维乙未月丙戌，青天无云月东出。舟人喧豗夜涛发，翻沙转石纷出没。是时水浅舟在地，闸门崔嵬昼方闭。闸官醉睡夫走藏，仓卒招呼百无计。民船弃死争赴闸，楫倒樯摧动交碎。舟人号豗乞性命，十里呼声震天地。我时兀坐惊舂撞，揽衣而起心徬徨。同行无人仆隶散，独与船月相低昂。攀崖陟磴不得上，咫尺如在天一方。流行坎止信有数，向来蔑视淮与江。霜风欺人衣袂薄，呼童酌酒累数觞。灯残酒醒闸亦过，北斗堕地天茫茫。
夜过邵伯湖
作者：李东阳
朝代：明
体裁：古风

苍苍雾连空，冉冉月堕水。飘飖双鬓风，恍惚无定止。轻帆不用楫，惊浪长在耳。江湖日浩荡，行役方未已。羁栖正愁绝，况乃中夜起。
夜饮王世赏饯别乃兄婺源丞中宣得小字
作者：李东阳
朝代：明
体裁：古风

高堂粲华灯，移席散清醥。天寒群鹊飞，月出众星眇。我马东南来，风鬉疾于鸟。群公各登坛，白战已先佻。吹竽终滥齐，会食惭后赵。王君簪缨家，世远风流绍。文章醉乡后，意气云台表。仲氏方向庸，丞哉未为小。贤劳念驱驰，及此公事了。南都山水丽，晚岁冰霜少。诗肠正百结，况复离心绕。留连感中夜，明发待清晓。江天渺思君，但见孤鸿矫。
大行皇帝挽歌辞三首·其一
作者：李东阳
朝代：明
体裁：七言律诗

北阙南都象镐丰，我皇身自际时雍。秪应龙种如高帝，何止虬髯似太宗。草木有情皆长养，乾坤无地不包容。因思二十年前事，长蹑仙班侍九重。
大行皇帝挽歌辞三首·其三
作者：李东阳
朝代：明
体裁：七言律诗

圣孝仁恩遍九埏，由来至性本天全。慈颜备极清宁养，帝号重归景泰年。断狱法常宽斧钺，祀郊行不为游畋。儒臣恋德兼衰病，北望桥山几泫然。
大行皇帝挽歌辞二首
作者：李东阳
朝代：明

北阙南都象镐丰，我皇身自际时雍。只应龙种如高帝，何止虹髯似太宗。草木有情皆长养，乾坤无地不包容。因思二十年前事，长蹑仙班侍九重。圣朝偃武修文日，共道王言似六经。宋史重施新衮钺，孔庭增饰旧笾铏。垂衣共仰升龙象，赐墨皆成翥凤形。回首茂陵松柏树，春来还向裕陵青。
大行皇帝挽歌辞二首·其一
作者：李东阳
朝代：明

北阙南都象镐丰，我皇身自际时雍。只应龙种如高帝，何止虹髯似太宗。草木有情皆长养，乾坤无地不包容。因思二十年前事，长蹑仙班侍九重。
大行皇帝挽歌辞二首·其二
作者：李东阳
朝代：明
体裁：七言律诗

圣朝偃武修文日，共道王言似六经。宋史重施新衮钺，孔庭增饰旧笾铏。垂衣共仰升龙象，赐墨皆成翥凤形。回首茂陵松柏树，春来还向裕陵青。
大行皇帝挽歌辞（二首）
作者：李东阳
朝代：明

北阙南都象镐丰，我皇身自际时雍。只应龙种如高帝，何止虹髯似太宗。草木有情皆长养，乾坤无地不包容。因思二十年前事，长蹑仙班侍九重。¤
大雨亨大诗屡至叠前韵
作者：李东阳
朝代：明

急雨雄词欲斗淙，奚论陆海与潘江。倾残峡水声犹壮，挽尽天河力未降。敢谓中流堪比障，故知行潦不宜艭。高歌忽断浮云外，犹有晴虹照夜缸。
大雨亨大诗屡至叠前韵
作者：李东阳
朝代：明
体裁：七言律诗

急雨雄词欲斗淙，未论陆海更潘江。倾残峡水声犹壮，挽尽天河句未降。敢谓中流堪比障，故知行潦不宜艭。高歌忽断浮云外，犹有晴虹照夜缸。
大雨有感
作者：李东阳
朝代：明
体裁：古风

积雨盈我庭，流水入我屋。移床就墙东，岂为避烦溽。瓶罂互杂遝，出入泥汩汩。我病不得眠，喧呼恼童仆。弱抱增百忧，端居茧双足。所思室岂远，咫尺限溪谷。高歌寡酬和，曲罢意转促。窗纸风萧萧，虚檐度鸣竹。柴门晚当闭，日入坐秉烛。
大雨有感
作者：李东阳
朝代：明

积雨盈我庭，流水入我屋。移床就墙东，岂为避烦溽。瓶罂互杂遝，出入泥汩汩。我病不得眠，喧呼烦童仆。弱抱增百忧，端居茧双足。所思室岂远，咫尺限溪谷。高歌寡酬和，曲罢意转促。窗纸风萧萧，虚檐度鸣竹。柴门晚当闭，日入坐秉烛。
大雨次李若虚冯佩之屠元勋联句韵
作者：李东阳
朝代：明
体裁：七言律诗

醉魂惊散眼花稠，溜下空庭水乱流。卧听衡茅兼彻夜，坐看絺绤已先秋。排空浊浪骚人恨，蔽日浮云壮士愁。郎署忽传歌古调，韵风含雨正悠悠。
大雨次柳邦用韵二首·其一
作者：李东阳
朝代：明
体裁：七言律诗

雨声吹送满城秋，委地颓云湿欲流。环堵不藏原宪病，穷途误作阮生愁。烧残官烛晨犹暗，落尽庭花晚更幽。此夜儿童如见月，直应狂喘似吴牛。
大雨次柳邦用韵二首·其二
作者：李东阳
朝代：明
体裁：七言律诗

风伯何时许放悭，雨师今日不辞顽。虚疑九道乾坤合，坐遣双笼日月閒。满地瓜田惟足水，几家茅屋尚依山。官曹况切怀人意，一夜清诗强破颜。
天津
作者：李东阳
朝代：明

玉帛都来万国朝，梯航南去接天遥。千家市远晨分集，两岸沙平夜退潮。贡赋旧通沧海运，星辰高象洛阳桥。河山四塞喉襟地，重镇还须拥使轺。
天津八景 其一 拱北遥岑
作者：李东阳
朝代：明
体裁：七言律诗

百尺高楼拱帝廷，北山秋望入空冥。太行西带城烟碧，碣石东连海树青。吟客放怀朝拄笏，使游翘首夜占星。监司正属埋轮地，一夜朝天梦几醒。
天津八景 其七 百步平潮
作者：李东阳
朝代：明
体裁：七言律诗

海门晴雪浸金鳌，日道沾来涌暗涛。望极远空知岸阔，卧欹残梦觉船高。遥疑梦泽相吞吐，不似胥江枉怒号。时有海舟随下上，往来沙口不辞劳。
天津八景 其三 安西烟树
作者：李东阳
朝代：明
体裁：七言律诗

安西门外碧参差，绿树层烟晓更宜。缥缈不知天尽处，霏微疑是雨来时。林间暝色闻钟杳，野外寒光见日迟。睡起钩帘看午霁，一川花鸟正离离。
天津八景 其二 镇东晴旭
作者：李东阳
朝代：明
体裁：七言律诗

五夜城头听早鸡，海东红日上云梯。飞乌晓飐朱帘影，舞燕晴翻画栋泥。千里帆樯天远近，万家村市屋高低。客来不用愁风雨，无数风光入品题。
天津八景 其五 吴粳万艘
作者：李东阳
朝代：明
体裁：七言律诗

长江西上接天津，万舰吴粳入贡新。漕卒啸风前后应，篙师乘月往来频。千年国计须民力，百里山灵护水神。秸铚古来先甸服，万方无处不尧仁。
天津八景 其八 海门夜月
作者：李东阳
朝代：明
体裁：七言律诗

海门东望极空明，月里山河影乍晴。万里沧波天一色，数声灵籁夜三更。水精宫閟鱼龙冷，白玉城高鹳鹤轻。不用扁舟泛寥廓，且看奇绝尽平生。
天津八景 其六 天骥连营
作者：李东阳
朝代：明
体裁：七言律诗

危阑一曲俯平川，万骥联营下九天。沙地雨肥青苜蓿，日华晴散锦连钱。使宛枉作开边计，归华真传定鼎年。白发奚官无一事，太平天子罢游畋。
天津八景 其四 淀南和风
作者：李东阳
朝代：明
体裁：七言律诗

层轩南向坐薰风，极目平畴远近同。万里黄云吹不断，一天翠浪卷还空。阜财正藉驱烦力，饱士新成偃武功。殿阁微凉天上句，拟将馀兴续坡翁。
太公
作者：李东阳
朝代：明
体裁：七言绝句

白首苍生意未忘，起扶衰老为残伤。也知战伐非吾事，不杀军中叩马郎。
太液晴波
作者：李东阳
朝代：明

太液池头春水生，更无风雨只宜晴。鸟飞不动朱旂影，鱼跃时惊彩枻声。天上银河非旧路，人间瀛海是虚名。何如周囿开灵沼，长与君王乐治平。
太白扶醉图
作者：李东阳
朝代：明
体裁：七言绝句

半拥宫袍拂锦鞯，有谁扶醉敢朝天。玉堂记得风流事，知是吾宗老谪仙。
太白行
作者：李东阳
朝代：明
体裁：乐府曲辞

太白经天照城阙，甲光侵肌冷如铁，秦王袍沾息王血。龙攀凤附不自由，何乃弃君来事雠，危言逆耳谁为谋？古来天子不观史，饰词佞笔徒为耳，胡不自脩为谤弭。
太白行
作者：李东阳
朝代：明

太白经天照城阙，甲光侵肌冷如铁，秦王袍沾楚王血。龙攀凤附不自由，何乃弃君来事仇，危言逆耳谁为谋？古来天子不观史，饰词佞笔徒为耳，胡不自修为谤弭。
夹攻误
作者：李东阳
朝代：明
体裁：乐府曲辞

夷狄自相图，古称中国利。辽亡金已昌，金灭元愈炽。如何夹攻策，竟蹈前车弊。惜哉鹬蚌功，误为唇齿累。一误国不支，再误国不祀。咄哉宋君臣，千载伤失计。
夹攻误
作者：李东阳
朝代：明

夷狄自相图，古称中国利。辽亡金已猖，金灭元愈猘。如何夹攻策，竟蹈前车弊。惜哉鹬蚌功，误为唇齿累。一误国不支，再误国不祀。咄哉宋君臣，千载伤失计。
奇才叹
作者：李东阳
朝代：明
体裁：乐府曲辞

奇才复奇才，二圣一语孤臣哀。孤臣哀，泪如雨，众欲杀臣臣有主。不然安得梦中身，天上语。
奇才叹
作者：李东阳
朝代：明

奇才复奇才，二圣一语孤臣哀。孤臣哀，泪如雨，众欲杀臣臣有主。不然安得梦中身，天上语？
奉送朴庵先生归湖南省墓
作者：李东阳
朝代：明
体裁：七言律诗

冉冉青衿白鹭行，十年趋走向门墙。文章北斗心长在，杖履春风坐不忘。宫省楼台通翰苑，洞庭山水过潇湘。故园只隔孤帆外，有意扁舟击草堂。
奸老革
作者：李东阳
朝代：明

奸老革天下，宁有多许贼？潼关以东大有人，悔不尽杀江都民。民不欲多多即乱，安得龙舟数千夫八万。君不见江都城外人图侬，那能更到丹阳宫。
奸老革
作者：李东阳
朝代：明
体裁：乐府曲辞

奸老革，天下宁有许多贼？潼关以东大有人，悔不尽杀江都民。民不欲多多即乱，安得龙舟数千夫八万。君不见江都城外入图侬，那能更到丹阳宫。
子昂画马卷
作者：李东阳
朝代：明
体裁：古风

翰林学士真天人，平生书画皆通神。自言少小嗜毫素，寸纸遍作云烟痕。老来意态尽物理，画马欲过曹将军。此图似出西域种，骨法权奇气轩耸。将身蹴地局不前，矫首见人惊欲踊。燕家死马犹堪卖，况此风神解飞动。在野须教一顾空，登台未觉千金重。崔郎爱画复好奇，向来得此信且疑。为渠指点是真迹，老我聪明非昔时。图穷忽见银钩笔，复讶骊珠海中出。江南赝本今已多，入眼自须分甲乙。世人得者惟见一，至宝逢时故难匹。从此高堂展玩频，明窗净几无长日。
子母笺一首与仲律
作者：李东阳
朝代：明
体裁：七言绝句

朝来东馆暮西涯，子母笺成岂浪誇。犹有贪心劳望眼，半随诗句落谁家。
孟春陪庙祀
作者：李东阳
朝代：明
体裁：七言律诗

阙角钟鸣寝殿开，羽旗鳞甲绣成堆。班齐禁旅分行入，拜罢宫盘捧胙来。九庙神灵同日降，四时霜露及春回。庙街出外频翘首，一道笙歌绕地雷。
孤鸿怨题东吴张节妇卷张自云飞鸿且不再匹况于人乎
作者：李东阳
朝代：明
体裁：古风

翩翩天上鸿，一死不再匹。今人鸟不如，有匹奚但一。生为比翼死独栖，宁忍孤飞过别枝。养雏成翮老相似，犹忆当年初奠时。妾心独知人不识，仰视飞鸿指白日。
学士柏
作者：李东阳
朝代：明
体裁：古风

我行树阴日千匝，雨叶风枝自萧飒。惟有诸生识我情，傍人不解空嘲狎。我见先生种树年，我身尚短树及肩。枝蟠江山地可缩，手干造化天无权。琼台翠阁何森爽，院柳庭花敢争长。芘荫长留六月阴，盘回直与孤云上。材堪五凤难为用，根到九泉终不枉。零落青袍几故人，琮琤玉佩空遗响。当时院长文安公，柯亭刘井相西东。百年遗爱岂独此，此树欲比人中龙。树犹如此我何似，已愧斑白非儿童。名收榱桷有先后，寿比金石无终穷。下堂再拜想颜色，仰面正拂长髯风。
学士柏
作者：李东阳
朝代：明

我行树阴日千匝，雨叶风枝自萧飒。惟有诸生识我情，傍人不解空嘲狎。我见先生种树年，我身尚短树及肩。枝蟠江山地可缩，手斡造化天无权。琼台翠阁何森爽，院柳庭花敢争长。芘荫长留六月阴，盘回直与孤云上。材堪五凤难为用，根到九泉终不枉。零落青袍几故人，琮琤玉佩空遗响。当时院长文安公，柯亭刘井相西东。百年遗爱岂独此，此树欲比人中龙。树犹如此我何似，已愧斑白非儿童。名收榱桷有先后，寿比金石无终穷。下堂再拜想颜色，仰面正拂长髯风。
学士柏
作者：李东阳
朝代：明

翰林后堂有二柏，竹岩柯先生所种也。东阳承诏受业，今三十年，柏已郁然，而先生弃诸生久矣。间出题课诸吉士，弋阳汪俊抑之有‘一日百匝行树底’之句，怅然感之，因衍为一篇，以识不忘。我行树阴日千匝，雨叶风枝自萧飒。惟有诸生识我情，傍人不解空嘲狎。我见先生种树年，我身尚短树及肩。枝蟠江山地可缩，手斡造化天无权。琼台翠阁何森爽，院柳庭花敢争长。芘荫长留六月阴，盘回直与孤云上。材堪五凤难为用，根到九泉终不枉。零落青袍几故人，琮琤玉佩空遗响。当时院长文安公，柯亭刘井相西东。百年遗爱岂独此，此树欲比人中龙。树犹如此我何似，已愧斑白非儿童。名收榱桷有先后，寿比金石无终穷。下堂再拜想颜色，仰面正拂长髯风。
安石工
作者：李东阳
朝代：明
体裁：乐府曲辞

端礼门，金石刻，丞相手书奸党籍。长安役者安石工，不识人贤愚，但识司马公。卑疏不敢预国事，幸免刻名为后累。匹夫愤泣天为悲，黄门夜半来毁碑。碑可毁，亦可建。盖棺事，久乃见。不见奸党碑，但见奸臣传。
安远柳侯所藏墨竹
作者：李东阳
朝代：明
体裁：七言绝句

莫问龙孙与凤雏，渭川门阀重江湖。看君合是封侯相，已作昂藏一丈夫。
宜阳引
作者：李东阳
朝代：明
体裁：乐府曲辞

宜阳小儿身姓窦，弟为佣，姊为后。山中岸崩压不杀，自言相有封侯法。朝上书，夕召见，生不记家犹记县。眼前喜极翻作哀，一朝富贵从天来。左图书，右宾友，兄弟贤名世希有。古来宠禄易骄奢，今人尚忆贫时否？
宜阳引
作者：李东阳
朝代：明

宜阳小儿身姓窦，弟为佣，姊为后。山中岸崩压不杀，自言相有封侯法。朝上书，夕召见，生不记家犹记县。眼前喜极翻作悲，一朝富贵从天来。左图书，右宾友，兄弟贤名世希有。古来宠禄易骄奢，今人尚忆贫时否？
家君以诗戒夜归因用陶韵自止
作者：李东阳
朝代：明
体裁：古风

吾生苦多欲，有戒方一止。胡为省身戒，又落多言里。古人不远游，此义闻孔子。又闻父母年，可惧复可喜。向来风雪夜，偶阙问居起。严训当过庭，微辞有深理。为怜僮仆劳，当以人视已。仁哉长者言，为利斯溥矣。内观恒惕若，若在深渊涘。朝出暮必归，盟言自今祀。
宿刘谏议祠用前韵
作者：李东阳
朝代：明
体裁：七言律诗

庙门高树响灵飔，直谏犹怀慷慨辞。海内鸣阳希世有，仗前瘖马任人骑。江山盘礴堪舆气，精爽分明梦觉时。千载腐儒忧国念，为公三叹一题诗。
宿流河驿遇宝庆谢太守
作者：李东阳
朝代：明

仰止怀先达，相逢即旧知。别离曾有赠，舟楫本无期。细雨春灯暗，高歌暮角悲。从君问前路，江海得吾师。
宿海子西涯旧邻
作者：李东阳
朝代：明
体裁：七言律诗

匹马缘溪却度桥，荜门疏树影萧萧。东陵旧路元相接，北郭幽期岂待招。满地月明如白昼，一灯人语共清宵。悠悠二十年前事，都向春风梦里消。
宿西涯旧邻次方石韵
作者：李东阳
朝代：明
体裁：七言律诗

春兴无端入酒杯，每逢花鸟共嘲诙。望随山欲断时尽，行到水将穷处回。雁影忽惊还北向，马头谁遣更西来。夜阑秉烛苍茫坐，醉后真成梦里猜。
宿西陵朝房用前韵
作者：李东阳
朝代：明
体裁：七言律诗

汉家陵壑动悲飔，汾水经秋忆旧辞。海上桑田春几变，人间铁马夜还骑。瞻疑日角临朝地，立似天门待漏时。山下拥裘寒不寐，独吟聊且罢联诗。
寄刘时雍
作者：李东阳
朝代：明
体裁：七言律诗

望到关山白雁初，离愁多在忆君馀。百年交友通家谊，万事伤心一纸书。江上流民何日定，里中群盗可能除。西垣词赋东曹业，欲效贤劳愧不如。
寄吉安顾太守天锡
作者：李东阳
朝代：明
体裁：七言律诗

百年交谊此何勤，骨肉谁教异姓分。郡有残编存故老，野多荒草认空坟。山头迥立千年表，峡口寒封十丈云。从此思君应不忘，更披新刻见遗文。
寄和刘亚卿时雍
作者：李东阳
朝代：明

使车停处即开衙，又见胡天雪作花。王事有劳宁叹我，匈奴未灭岂论家。周田近报千仓满，汉将虚传六级差。但得营门歌饱士，不须天外羡乘槎。
寄和愚得谢先生韵二首·其一
作者：李东阳
朝代：明
体裁：七言律诗

楼高未许俗人来，坐看风江雪浪颓。不受苦吟嘲饭颗，偶传新赋出天台。听馀百鸟惟闻凤，阅尽千花始见梅。远道寿公无一物，愿将碧海注金杯。
寄和愚得谢先生韵二首·其二
作者：李东阳
朝代：明
体裁：七言律诗

兰舟旧兴久相违，藜杖馀光得暂依。二阮有情还共社，两疏休恨不同归。汉宫直拥青绫被，越调歌传白苧衣。莫向江湖重回首，故人天上晓星稀。
寄哭王允达中书次方石韵
作者：李东阳
朝代：明
体裁：七言律诗

金华西下路崎危，又辟齐山第一支。乘化不随玄鹤返，怀归空与碧山期。生前义重同心在，身后囊空老仆知。极目关河飞旐远，为君惆怅立多时。
寄寿菊罗郎中公给事中鉴之父时九十有三矣
作者：李东阳
朝代：明
体裁：七言律诗

久从仙骨见鲵鲐，又报春风寿域开。满眼儿孙才一颔，绕园松橘是重栽。衣冠解识先朝事，车马翻无长者来。州里后生曾致祝，十年诗札愧新裁。
寄庄孔旸二首
作者：李东阳
朝代：明

买断溪南十顷烟，还家无复梦朝天。身如元亮归田日，诗似东坡过岭年。蓬岛谪来仙骨在，钓台高处客星悬。十年未洗红尘耳，谁听清风石上弦。背郭诛茅草盖堂，边江种柳树为墙。舟中梦醒闻春雨，楼上诗成坐夕阳。南纪壮游余岁月，北扉遗草旧封章。清时例有逃名客，见说严陵本姓庄。
寄庄孔旸二首·其一
作者：李东阳
朝代：明
体裁：七言律诗

买断溪南十顷烟，还家无复梦朝天。身如元亮归田日，诗似东坡过岭年。蓬岛谪来仙骨在，钓台高处客星悬。十年未洗江尘耳，谁听清风石上弦。
寄庄孔旸二首·其一
作者：李东阳
朝代：明

买断溪南十顷烟，还家无复梦朝天。身如元亮归田日，诗似东坡过岭年。蓬岛谪来仙骨在，钓台高处客星悬。十年未洗红尘耳，谁听清风石上弦。
寄庄孔旸二首·其二
作者：李东阳
朝代：明

背郭诛茅草盖堂，边江种柳树为墙。舟中梦醒闻春雨，楼上诗成坐夕阳。南纪壮游余岁月，北扉遗草旧封章。清时例有逃名客，见说严陵本姓庄。
寄庄孔旸二首·其二
作者：李东阳
朝代：明
体裁：七言律诗

背郭诛茅草盖堂，边江种柳树为墙。舟中梦醒闻春雨，楼上诗成坐夕阳。南纪壮游馀岁月，北扉遗草旧封章。清时例有逃名客，见说严陵本姓庄。
寄庄孔旸（二首）
作者：李东阳
朝代：明

买断溪南十顷烟，还家无复梦朝天。身如元亮归田日，诗似东坡过岭年。蓬岛谪来仙骨在，钓台高处客星悬。十年未洗红尘耳，谁听清风石上弦。¤
寄庄定山
作者：李东阳
朝代：明

六峰东面一江横，此老逃名竟得名。山屋到秋惊雨破，野舟终日任潮生。消愁物已杯中办，得意诗从枕上成。三十年前携手地，寺门斜月晚钟声。
寄庄定山
作者：李东阳
朝代：明

六峰东面一江横，此老逃名竟得名。山屋到秋惊雨破，野舟终日任潮生。消愁物已杯中办，得意诗还枕上成。三十年前携手地，寺门斜月晚钟声。
寄庄定山
作者：李东阳
朝代：明
体裁：七言律诗

六峰东面一江横，此老逃名竟得名。山屋到秋惊雨破，野舟经日任潮生。消愁物已杯中办，得意诗还枕上成。三十年前携手地，寺门斜月晚钟声。
寄应宁提学用留别韵
作者：李东阳
朝代：明

天上词垣近省闱，十年毛羽爱追飞。南池水暖鹍重化，西华风高雁未归。绝足风尘须独步，初心道德肯相违。网罗剩有求才意，未放山林老布衣。
寄应宁提学用留别韵二首·其一
作者：李东阳
朝代：明
体裁：七言律诗

天上词垣近省闱，十年毛羽爱追飞。南池水煖鹍重化，西华风高雁未归。绝足风尘须独步，初心道德肯相违。网罗剩有求才意，未放山林老布衣。
寄应宁提学用留别韵二首·其二
作者：李东阳
朝代：明
体裁：七言律诗

声价曾倾翰墨林，圣朝风教竟谁任。冰霜故有回春力，梁栋应劳种树心。犹记籍分中秘久，更无名谒外台深。才看白发窥青镜，又逐离情上短簪。
寄张亨父
作者：李东阳
朝代：明
体裁：七言律诗

芳草西郊懒驾车，故人东海忽传书。篇章斗酒期空到，野宿山行计恐疏。江上放舡春水发，灯前弹剑夜堂虚。身名岂合终疏放，辛苦穷年问卜居。
寄彭民望
作者：李东阳
朝代：明
体裁：七言律诗

斫地哀歌兴未阑，归来长铗尚须弹。秋风布褐衣犹短，夜雨江湖梦亦寒。木叶下时惊岁晚，人情阅尽见交难。长安旅食淹留地，惭愧先生苜蓿盘。
寄挽金陵陆廷玉
作者：李东阳
朝代：明
体裁：七言律诗

韦布居然古意存，向来城市岂堪论。门多剩地容山水，家有遗书付子孙。远道风尘违执绋，旧时楼阁记开樽。江空岁晚情无限，却寄燕歌吊楚魂。
寄李知县遂之
作者：李东阳
朝代：明
体裁：古风

岁晏朔风厉，河水载行车。之子东南征，前路阻且纡。携家住湾北，旅泊非宁居。开门扫残雪，闭门读古书。书生慎穷达，壮士惜居诸。百里多贫民，隆冬尚无储。向来嘘呵力，力尽意有馀。离心系孤掉，远信回双鱼。时哉戒春发，无为重踟蹰。
寄殷孝光表兄
作者：李东阳
朝代：明
体裁：七言律诗

风雨萧萧过北门，夜堂灯火共清樽。十年旧札寒暄少，两世通家骨肉存。江北地高鸿雁远，山中树老桂花繁。别来无限青霄路，何处相思是梦魂。
寄沈提学仲律
作者：李东阳
朝代：明
体裁：七言律诗

沈侯高行迥不污，偃蹇不受风尘呼。有时开口向知己，宁肯折腰为大夫。高厓迅笔走风雨，落日解缆思江湖。安得奋飞隘八极，与子污漫游天衢。
寄潘兴化先生次韵二首·其一
作者：李东阳
朝代：明
体裁：七言律诗

分曹去后抗章前，六载尘途事惘然。忙里簿书无暇日，老来林壑有深缘。清风尽扫淫祠籍，遗法犹存废寺田。略试平生经济手，声名已许郡人传。
寄潘兴化先生次韵二首·其二
作者：李东阳
朝代：明
体裁：七言律诗

髫丱曾趋组绶前，重来公已鬓苍然。风尘望隔还山路，杖屦惭无学道缘。遂有冥鸿归碧落，旧闻仙鹤产青田。明时未合逃名尽，不惜文章与世传。
寄王丹徒公济二首·其一
作者：李东阳
朝代：明
体裁：古风

我昔览京口，遥登浮玉峰。江山伟形观，远睇开尘蒙。时无故人在，独往遗形踪。别来十五年，我友游江东。同心不相值，迹与参商同。君今领民社，王事方在躬。宁能纵耳目，或可披心胸。幽怀倘予忆，愿寄南归鸿。
寄王丹徒公济二首·其二
作者：李东阳
朝代：明
体裁：古风

美人别我来，赠我冰丝弦。弦直似君操，弦清似君言。一弹不成调，再鼓不成欢。旧曲不复记，离愁莽无端。山高水复远，君去何时还。我琴不必工，虽工向谁弹。古人知音少，今人知音难。
寄答李白洲宪长
作者：李东阳
朝代：明
体裁：七言律诗

海北天南气郁蒸，置身如在玉壶冰。壮心不分缘诗瘦，老手兼誇作吏能。买地硗墟山有业，寄书寥廓雁无凭。多情省树休劳问，岁月空惭雨露仍。
寄都宪桂阳朱公二首·其一
作者：李东阳
朝代：明
体裁：七言律诗

帝命台臣镇五戎，豸冠兼带虎符雄。庙堂出入谋谟在，岭海华夷节制通。揽辔孤城怀旧志，献俘双阙见新功。风霜合遣为霖雨，天下苍生正忆公。
寄都宪桂阳朱公二首·其二
作者：李东阳
朝代：明
体裁：七言律诗

乡里长怀仰止私，不才先已荷公知。敢言元礼通家旧，岂恨荆州识面迟。丸蜡屡传封后药，綵毫今见寄来诗。欲知父子同朝地，云母屏前赐坐时。
寄顾天锡
作者：李东阳
朝代：明
体裁：七言律诗

两年三度吉州书，一见佳儿更起予。霄汉疏星晨落落，江湖幽梦晚蘧蘧。吟诗性癖同心在，听讼堂空散吏如。独有故人衰病后，忆君清涕欲沾裾。
寄题南京太常刘先生清风亭
作者：李东阳
朝代：明
体裁：古风

崇台敞华构，杰阁开巃嵷。灵飙下虚亭，万籁闻天聪。过松含浙沥，戛竹鸣琤琮。清池逆素浪，碧草翻幽丛。神仙足官府，中有瀛洲翁。坐绝簿书劳，门无车马踪。振衣木叶下，一啸千山空。长安旧尘土，极目东华东。起看十二楼，迥在高寒中。君王垂衣坐，礼重古秩宗。怀哉夙夜心，上与明神通。平生陈无已，再拜曾南丰。上界接高躅，南都怀昔逢。兹亭实名胜，有意相追从。临朝送山甫，作颂惭清风。
寄题松江曹封君屏山别业
作者：李东阳
朝代：明
体裁：七言排律

江上山围碧玉屏，九峰深处一峰青。风低桂子香垂屋，水足桃花浪拥汀。谢傅园中开别墅，司空谷里见新铭。兰桡力短歌仍缓，鹤氅寒多酒易醒。月满旧游随夜烛，日高幽梦绕晨扃。行时载药非因市，静里占蓍或有灵。月旦里评劳衮钺，春秋乡燕仰仪刑。传家剩有樊侯漆，教子亲将伏氏经。名自中朝天子命，身为南极老人星。山中吏隐从来别，不似扬雄旧草亭。
寄题谢宝庆逸老堂得乞字
作者：李东阳
朝代：明
体裁：古风

寓形大块间，俯仰孰非物。复为物所累，轇轧何终讫。君昔守湖南，驰驱奉纶綍。晨兴必簿讼，夜坐犹佩韨。民忧与国计，我抱恒郁郁。居愁岚雾蒸，路骇江飙�。秋霜复春露，岁月胡太倏。遥怜使华返，归念朝衣拂。孤桐载还轻，五柳栽始菀。天台峻宜登，沧海清可韨。钟阜休移文，鉴湖安用乞。逸骥方脱衔，冥鸿不受罻。天时迭推代，物理有伸屈。达人谅宜然，吾道岂云茀。行藏二十载，梦觉徒髣髴。万事付三缄，高谈不如吃。心閒力愈健，百疾谢攻熨。旷怀浩无涯，劲气老犹仡。思君远莫觏，伫彼高风屹。起望赤城霞，文光正辉蔚。
寄题黄鹤楼简秦开府
作者：李东阳
朝代：明
体裁：古风

扁舟我忆江头泊，曾上高楼访黄鹤。仙踪恍惚不足论，俯视渊澄仰寥廓。石根嵯岈若天凿，栋宇参差连地络。断岸秋横赤壁矶，惊流夜溅观音阁。衡岳云开鸿雁峰，洞庭水落鱼龙宫。使槎贾舶日来往，其上或与银汉通。鹄飞已识员方势，鹏击似起扶摇风。旧游髣髴不再到，前日少年今老翁。江东才子中台彦，万里乾坤迹应半。碧嵩青岱几停车，楚水荆山一挥翰。登斯楼也记须成，望美人兮君不见。昼日偏明豸绣衣，炎天不改冰霜面。凭将激浊扬清手，坐使澄江净如练。归云倦鸟亦何心？目送高飞入霄汉。
寄马抑之同年
作者：李东阳
朝代：明
体裁：七言律诗

不见山人又几时，浮云流水杳难期。头颅自白非因老，心事全消却未痴。贺监有船多载酒，浪仙无寺不题诗。秖应閒却经纶手，独向空江把钓丝。
寿卢方伯廷佐
作者：李东阳
朝代：明
体裁：七言律诗

秣陵花竹卧新庄，画省薇垣旧梦长。长有寿颜红胜酒，尽教诗鬓白于霜。一钱不用买明月，万事无如归故乡。欲采灵芝为公寿，久知仙药是家藏。
寿岂堂歌
作者：李东阳
朝代：明
体裁：古风

罗先生，晚翠之子，德安之孙，清谈玉雪颜春温。文贞公，学行世所尊。先生年二十游其门，两家子姓诸弟昆。衣冠器业朴且敦，嗟哉典刑今尚存。先生六经饫千古，中年作官向吴楚。当时弟子数百人，三十年来半台府。先生朝投章，暮解组，箕裘之子能继武，吾复何为走尘土。有田可耕，有溪可渔。先生之庐，左琴右书。岂徒玩风月，亦以忘形躯。北堂老妪头总白，筋力矍铄不与儿童殊。向来东游复西客，梦寐得返山林居。山中之乐乐只且，人皆不足我有馀，嗟此不饮将何如。登庙廊，望江海。谁其作歌歌寿岂，先生诸郎我寮采。尊前桂酒绿正浓，篱下菊花黄可采。方当再拜祝眉寿，不得登堂共斑綵。愿同七十还归来，门外竹林青未改。
寿彭詹事先生五十次诸翰林韵
作者：李东阳
朝代：明
体裁：七言律诗

彭铿家世本神仙，异代长生复此筵。朝罢文鹓班始散，宴回青鸟信方传。东宫地近恩兼渥，南陆天长景正延。记取八千从半百，是公重到玉堂年。
寿琼山丘先生
作者：李东阳
朝代：明
体裁：五言排律

周岳生申日，商岩梦说辰。共瞻调鼎任，纯用读书人。位迥登三事，年高过七旬。辞章极恳恳，天语慰谆谆。风雨停参谒，山林谢隐沦。瓯金名早定，带玉宠方新。月彩占卿象，台阶切帝宸。汗青严衮钺，制草出丝纶。芸阁编充栋，鸳班礼绝邻。蓍龟言必验，藻鉴识还真。韦孟分传业，王褒颂得臣。饱经誇腹笥，忧国见眉颦。义补西山阙，途知泗水津。正纲归史法，馀艺入诗神。彼杜徒称断，为曹但饮醇。武休论绛灌，儒肯堕扬荀。斗柄初回子，葭灰拟报春。云栖高鸑鷟，雪骨瘦松筠。具尔钧衡地，巍然柱石身。寿筵如许预，歌咏敢辞频。
寿董圭峰六十·其一
作者：李东阳
朝代：明
体裁：七言律诗

百尺圭峰势入云，看君标格动人群。雄才捷可时挥翰，老眼明堪夜校文。千载极星当阙见，九霄清鹤傍城闻。长生会里神仙客，宴罢宫筵酒再醺。
寿董圭峰六十·其二
作者：李东阳
朝代：明
体裁：七言律诗

六帙才临未二毛，置身元合在仙曹。登科记有曾刊策，直讲恩多旧赐袍。陌上儿童知姓字，馆中年德让耆髦。东夷不用询安否，亲见先生寿骨高。
寿陈石斋母节妇竹枝七首·其一
作者：李东阳
朝代：明
体裁：词

北堂有草解忘忧，八十为春八十秋。若与庄椿同数寿，八千从此是从头。
寿陈石斋母节妇竹枝七首·其七
作者：李东阳
朝代：明
体裁：词

岭南风景直千金，楚客歌成万里心。莫作楚歌歌此曲，阿㜷元解岭南音。
寿陈石斋母节妇竹枝七首·其三
作者：李东阳
朝代：明
体裁：词

教子读书还织缯，纺车哑哑绕青灯。母今发白子亦白，白发相看无限情。
寿陈石斋母节妇竹枝七首·其二
作者：李东阳
朝代：明
体裁：词

少小为㜷今作婆，朱颜两点鬓双皤。孙在堂前为婆舞，㜷从堂上听儿歌。
寿陈石斋母节妇竹枝七首·其五
作者：李东阳
朝代：明
体裁：词

大忠祠下非无路，节妇门中更有人。莫道人心不如古，须将节妇比忠臣。
寿陈石斋母节妇竹枝七首·其六
作者：李东阳
朝代：明
体裁：词

慈竹生孙正满坡，闭门秋色转婆娑。桃花柳絮无拘束，纵得春光亦不多。
寿陈石斋母节妇竹枝七首·其四
作者：李东阳
朝代：明
体裁：词

名家绰楔起高楼，节妇名题在上头。石柱如山屹不动，门前江水自东流。
尊经阁
作者：李东阳
朝代：明
体裁：乐府曲辞

尊经阁，阁高不可攀。前有文宣宫，后有钟陵山。
小园即事
作者：李东阳
朝代：明

过雨东园暮，畦蔬架已瓜。分甘到僮仆，沾润与邻家。学圃非吾事，忧时且岁华。有怀成独坐，欹侧岸乌纱。
少保商先生寿七十
作者：李东阳
朝代：明

白头归老荷君恩，一代勋名众所尊。自古年华稀七帙，本朝科甲重三元。海中仙子长生箓，洛下先生独乐园。怪见台光映东壁，郎官又侍紫微垣。
尚方剑
作者：李东阳
朝代：明

中书势重儒臣轻，天下善类皆为朋。汉家贤傅生负气，死不再逢刀笔吏。君王奋怒威莫当，宫掖才容免冠地。汉家佞臣多戴头，借剑不报萧公仇，当时只问安昌侯。
尚矩还自南畿宿城西高氏园出访而还次廉伯韵一首
作者：李东阳
朝代：明
体裁：七言律诗

名园秪在寺垣西，客袂无端此再携。鸦背夕阳天上下，马头晴雪路高低。吟思谢氏池边草，渴忆苏郎醉后齑。岁晚朝天应不远，不须愁滑向春泥。
居庸叠翠
作者：李东阳
朝代：明
体裁：七言律诗

剑戟森严虎豹蹲，直从开辟见乾坤。山连列郡趋东海，地拥层城壮北门。万里朔风须却避，千年王气镇长存。磨崖拟刻燕然颂，圣德神功未易论。
屏风灯青溪先生席上作
作者：李东阳
朝代：明
体裁：七言律诗

真于剪刻露天机，暗处生明识者稀。春步转迷丝作障，夜游翻讶锦为衣。曾闻云母分班坐，颇记金莲出殿归。同是玉堂年少客，晚从东壁借馀辉。
屠兵来
作者：李东阳
朝代：明
体裁：乐府曲辞

儿勿啼，屠兵来，赵宗一线何危哉。千金卖儿儿不死，真儿却在深山里，妾今有夫夫有子。死兵易，立孤难，九原下报无惭颜。赵家此客还此友，穿何故亡盾何走。谁言赵客非晋臣，当时婴杵为何人？
屠都宪朝宗宅柬诸同席
作者：李东阳
朝代：明
体裁：七言律诗

诸曹冠盖簇成云，上席叨承礼不群。旧屋有知应笑我，高堂多庆已惭君。太牢胙美颁时荐，南曲声高醉后闻。桥梓一门春色里，柏台馀荫许同分。
山水图
作者：李东阳
朝代：明

鹅溪练色如江色，幻出山青与云白。山前杂树岂知名，云际高楼不论尺。幽泉无声深谷窈，下作寒潭浸空碧。祗应车马隔尘氛，但有扁舟系沙侧。溪头老渔何处归，手持轻橹背斜晖。茅堂欲到恐未到，日暮山云空湿衣。西岩两翁共巾屦，应在深山更深住。南溪芳草北溪花，遥指平生钓游处。
山水图
作者：李东阳
朝代：明
体裁：古风

鹅溪练色如江色，幻出山青兴云白。山前杂树岂知名，云际高楼不论尺。幽泉无声深谷窈，下作寒潭浸空碧。祇应车马隔尘氛，但有扁舟系沙侧。溪头老渔何处归，手持轻橹背斜晖。草堂欲到恐未到，日暮山云空湿衣。西岩两翁共巾屦，应在深山更深住。南溪芳草北溪花，遥指平生钓游处。山林此乐予未知，褰裳欲去将安之。请看坡老人中景，只在王维画里诗。
山水图为曰会中书题送体斋先生
作者：李东阳
朝代：明
体裁：古风

洪都山高章水深，五湖为带江为襟。临江郡城瞰空碧，上有玉笥凌千寻。下有渝川一道清彻底，雕甍画栋光沉沉。谁其居之傅岩后，天遣山川毓灵秀。四山幽鸟啼深春，万点浓花乱晴昼。吾尝挹群芳，披众皱，蹑云根，觇天窦。书声出谷秋籁鸣，璧彩穿林夜光漏。樵童牧竖不敢溷迹乎其间，独有仙风折长袖。仙乎仙乎飞绝尘，一住京华三十春。蓬山弱水岂不乐，望里乡关天外身。鸾书驿骑随车轮，倏忽三尺如有神。谪仙梦寐本为幻，季卿图画元非真。何如锦袍金带佩双玉，解使中原识凤麟。君家兄弟如两谢，犹有惠连居凤舍。天涯去住各关情，虽涉江山不相借。借君彩笔赋君诗，仙乎早和凌云词。琼林玉树远在万里外，谁道弟寒兄不知。
岁暮有访
作者：李东阳
朝代：明
体裁：五言律诗

移居西郭近，岁暮得相过。一室矮如此，寸心宽几何。野愁仍草莽，江梦是风波。久客须珍重，春来强醉歌。
左时翊方伯挽诗
作者：李东阳
朝代：明
体裁：七言律诗

漫说仙坛有地灵，早将尘滓濯清泠。多才拟作梁园赋，好古亲书汉石经。驷马门高归兴绕，五羊城远使车停。桂坡坡上怀人处，月落梁空梦易醒。
左阙雪后古柏下有作
作者：李东阳
朝代：明
体裁：古风

长安城中雨成雪，退食冲寒过东阙。苍然古柏势横空，数尺盘拿成百折。玉龙战罢缠碧绡，流涎喷沫疑不飘。仙人掌上露初冻，五老峰头冰未消。飞花拂面吹还转，步屧穿林印犹浅。鹤氅衣轻动欲翻，水精帘重寒初捲。风骨昂藏夐出尘，俨如佩玉抱长绅。须知世有后凋质，元是仙家不老身。
左阙雪后行古柏下有作
作者：李东阳
朝代：明

长安城中雨成雪，退食冲寒过东阙。苍然古柏势横空，数尺盘拏成百折。玉龙战罢缠碧绡，流涎喷沫凝不飘。仙人掌上露初冻，五老峰头冰未消。飞花拂面吹还转，步屟穿林印犹浅。鹤氅衣轻动欲翻，水精帘重寒初卷。风骨昂藏敻出尘，俨如佩玉拖长绅。须知世有后凋质，元是仙家不老身。
左阙雪后行古柏下有作
作者：李东阳
朝代：明

长安城中雨成雪，退食冲寒过东阙。苍然古柏势横空，数尺盘拿成百折。玉龙战罢缠碧绡，流涎喷沫凝不飘。仙人掌上露初冻，五老峰头冰未消。飞花拂面吹还转，步屟穿林印犹浅。鹤氅衣轻动欲翻，水精帘重寒初卷。风骨昂藏夐出尘，俨如佩玉拖长绅。须知世有后凋质，元是仙家不老身。
巧对明代宗句
作者：李东阳
朝代：明
体裁：联

嫂溺叔援，权也；子坐父立，礼乎。
己亥中元陪祀山陵道中奉和杨学士先生韵十首·其七
作者：李东阳
朝代：明
体裁：七言律诗

马头残梦不成酣，似觉薰风为指南。官烛罢烧犹有月，朝衣初脱尚馀岚。回鞭懒赴城东宴，挥麈聊同石上谈。记得曩时曾宿地，翠微深处一禅庵。
己亥中元陪祀山陵道中奉和杨学士先生韵十首·其三
作者：李东阳
朝代：明
体裁：七言律诗

葛衣葵扇一时新，自办山装学野人。踏尽柳堤行更远，扫残苔石坐还频。虫鸣水岸偏依晓，雁度山城正忆春。万里炎蒸消欲尽，不劳风雨洗苍旻。
己亥中元陪祀山陵道中奉和杨学士先生韵十首·其九
作者：李东阳
朝代：明
体裁：七言律诗

路尽邮亭始入京，水村山郭几经行。逢人借屋宁知姓，信马题诗不记程。沙浦雁回风忽断，石梁鱼落水初清。琼楼合在层霄外，莫遣微云缀月明。
己亥中元陪祀山陵道中奉和杨学士先生韵十首·其二
作者：李东阳
朝代：明
体裁：七言律诗

数村烟火接荒墟，芳草连天入望馀。几处桑麻还旧业，去年风雨忆空庐。疲童望路心兼远，野老迎人礼大疏。独向丰年询往事，未堪回首意踌躇。
己亥中元陪祀山陵道中奉和杨学士先生韵十首·其五
作者：李东阳
朝代：明
体裁：七言律诗

地辟天开户牖成，古来人代几回更。四朝陵寝千年固，百里山川一掌平。殿上朵云当夜捧，空中灵籁入秋鸣。重城复道香烟里，又听云车下紫清。
己亥中元陪祀山陵道中奉和杨学士先生韵十首·其八
作者：李东阳
朝代：明
体裁：七言律诗

官曹行乐漫消忧，得似周南太史游。岩势绕空皆右转，泉声赴壑尽东流。八方贡赋归王甸，万古山名属帝丘。同是鹓鸾飞宿地，不应中有一沙鸥。
己亥中元陪祀山陵道中奉和杨学士先生韵十首·其十
作者：李东阳
朝代：明
体裁：七言律诗

仆夫催马剧如飞，望近城楼及晓晖。百里路方辞寝庙，两宵心不离庭闱。睡馀白日犹高枕，拂尽黄尘更振衣。藤几竹床安稳甚，任他风雨过书帏。
己亥中元陪祀山陵道中奉和杨学士先生韵十首·其四
作者：李东阳
朝代：明
体裁：七言律诗

布衣人犯逆鳞龙，一代贤豪此地钟。香火制存空古庙，策书名在有遗封。萧萧白发馀民改，曲曲青山旧路重。欲向五陵还吊古，永安城外数声钟。
己亥中元陪祀山陵道中奉和杨学士先生韵四首
作者：李东阳
朝代：明

十年三赴四陵朝，又逐诸公一举镳。龙尾道瞻回辇近，马蹄尘送入山遥。天开野色川原净，日出城头雾雨消。无数晚花秋树里，未须风物向春饶。夜深灯火下斋宫，路转西岩却向东。四塞河山今古在，诸陵云雾往来同。烟丛簇簇溪藤暗，秋叶萧萧岭树红。独愧两都词赋手，玉堂椽笔待名公。马头残梦不成酣，似觉薰风为指南。官烛罢烧犹有月，朝衣初脱尚余岚。回鞭懒赴城东宴，挥麈聊同石上谈。记得曩时曾宿地，翠微深处一禅庵。路尽邮亭始入京，水村山郭几经行。逢人借屋宁知姓，信马题诗不记程。沙浦雁回风忽断，石梁鱼落水初清。琼楼合在层霁外，莫遣微云缀月明。
己亥中元陪祀山陵道中奉和杨学士先生韵四首·其一
作者：李东阳
朝代：明
体裁：七言律诗

十年三赴四陵朝，又逐诸公一举镳。龙尾道瞻回辇近，马蹄尘送入山遥。天开野色川原净，日出城头雾雨消。无数晚花秋树里，未须风物向春饶。
己亥中元陪祀山陵道中奉和杨学士先生韵四首·其三
作者：李东阳
朝代：明

马头残梦不成酣，似觉薰风为指南。官烛罢烧犹有月，朝衣初脱尚余岚。回鞭懒赴城东宴，挥麈聊同石上谈。记得曩时曾宿地，翠微深处一禅庵。
己亥中元陪祀山陵道中奉和杨学士先生韵四首·其二
作者：李东阳
朝代：明
体裁：七言律诗

夜深灯火下斋宫，路转西岩却向东。四塞河山今古在，诸陵云雾往来同。烟丛簇簇溪藤暗，秋叶萧萧岭树红。独愧两都词赋手，玉堂椽笔待名公。
己亥中元陪祀山陵道中奉和杨学士先生韵（四
作者：李东阳
朝代：明

路尽邮亭始入京，水村山郭几经行。逢人借屋宁知姓，信马题诗不记程。沙浦雁回风忽断，石梁鱼落水初清。琼楼合在层霁外，莫遣微云缀月明。
布谷
作者：李东阳
朝代：明
体裁：七言绝句

春雨园林布谷声，声声不住劝春耕。双旌五马谁相问，此物频来似有情。
师召南楼别后颇以不得诗为憾别赠杜句一首
作者：李东阳
朝代：明
体裁：七言律诗

百年多病独登台，怀抱何时得好开。纵饮欲谋良夜醉，殊方又喜故人来。旧来好事今能否，恐失佳期后命催。传语风光共流转，须成一醉习池回。
师召在内直误系牙牌角带以去再赠一首
作者：李东阳
朝代：明
体裁：七言律诗

倦摩双眼出长安，束带悬鱼总误看。装饰不嫌非异物，标题犹喜是同官。酒防大白狂时换，腰愧休文病后宽。堪笑玉堂丛话里，向来诗笔几曾乾。
师召席上饯邵文敬户部使淮安得作字
作者：李东阳
朝代：明
体裁：古风

玄云郁重阴，霖雨久逾大。平田偃颓波，万汇同一挫。累累黍穗落，百亩不盈个。淮阳旧宜麦，未足供甑磨。稊稗价亦增，谁能问粳糯。官租苦未给，生理安可作。城市多游民，山林有遗饿。流离及沟壑，去住总无奈。地连两畿迩，业恐千家破。近闻恩诏下，已放今年课。汉臣发诸廪，唐法通百货。王事须贤劳，地曹有良佐。名辞鸿胪籍，檄自尚书座。行哉车马艰，讵免泥涂涴。东南民力竭，要使皇仁播。官虽问升斗，职岂在扬簸。平生翰墨场，珠玉生咳唾。簿书剧裁决，馀暇得酬和。群情恣幽眇，品类入搜逻。德泽乃膏腴，文章比糠莝。举世轻迂谈，兹言我当坐。偶托平生交，因君识吾过。君当策勋伐，极力起贪懦。聊因赠行什，预卜还朝贺。
师召有盲马售钱六百谂之以诗
作者：李东阳
朝代：明
体裁：七言律诗

六百青蚨十里才，忍将筋骨付尘埃。惊魂已脱池边险，往事无劳塞上猜。斗酒杜陵堪再醉，千金郭隗幸重来。知公自是忘机者，一笑能令万事该。
师召邀同鸣治小饮集句奉谢
作者：李东阳
朝代：明
体裁：七言律诗

青云器业我全疏，终日王门强曳裾。尺组挂身何用说，閒情入骨若为除。高人屡解陈蕃榻，多病能忘太史书。明日珂声出城去，登山临水复何如。
希夷睡像次体斋韵
作者：李东阳
朝代：明
体裁：七言绝句

万古乾坤一草庐，春风长在黑甜馀。自从驴背翻然堕，纵有蒲轮不上车。
平湖十咏为过郎中太仆作 其一 武湖春色
作者：李东阳
朝代：明
体裁：古风

春来武湖绿，春去武湖深。清波带碧草，幽鸟啼芳林。宁独知春来与春去，长在武湖湖上住。
平湖十咏为过郎中太仆作 其七 南村书堆
作者：李东阳
朝代：明
体裁：古风

南村书屋书满车，南村书声声满家。读书不作村学究，身为郎官印如斗。如今秪合称书乡，不独书堆人姓张。
平湖十咏为过郎中太仆作 其三 三寺雨钟
作者：李东阳
朝代：明
体裁：古风

朝钟晴，昏钟雨。朝钟满空山，昏钟遥遥不知处。山僧报客客不来，又逐溪风过溪去。
平湖十咏为过郎中太仆作 其九 霍氏行祠
作者：李东阳
朝代：明
体裁：古风

霍将军，谁遣汝，庙食吴山下。扬灵旗，耀灵马，神游四方适余野。霍将军，武且神，驱逐厉鬼鞭风云。生能安邦死能福，吾民壮哉将军死犹存。
平湖十咏为过郎中太仆作 其二 案山晓翠
作者：李东阳
朝代：明
体裁：古风

远山青，青玉案，气漫漫，开爽旦。君不见乐游原上易黄昏，夕阳虽好空魂断。
平湖十咏为过郎中太仆作 其五 东田社鼓
作者：李东阳
朝代：明
体裁：古风

日之出，东田东。鼓填填，走社翁。刲肥羊，击壮豕。舞复歌，社神喜。但愿年年好风雨，侬衣有桑食有黍，长迎社神击社鼓。
平湖十咏为过郎中太仆作 其八 北原牧唱
作者：李东阳
朝代：明
体裁：古风

北原草青牛正肥，牧儿唱歌牛载归。儿家在原牛在坂，歌声渐低人更远。山苍茫，水清浅。
平湖十咏为过郎中太仆作 其六 西浦渔罾
作者：李东阳
朝代：明
体裁：古风

侬家住西浦，儿童识罾罟。罾高岸阔秋水深，湖上鱼虾贱如土。待我他时归挂罾，功成自买扁舟去。
平湖十咏为过郎中太仆作 其十 鲁公古墓
作者：李东阳
朝代：明
体裁：古风

荒荒高原，郁郁古墓，谁其葬之侯姓鲁。君看佩铜章，系青组，有酒谁浇墓傍土。彼独何人，民亦何心，嗟哉鲁侯名至今。
平湖十咏为过郎中太仆作 其四 六桥晴市
作者：李东阳
朝代：明
体裁：古风

六桥东西南北水，桥为村，水为市。昨日雨多今日晴，高楼翠幔纷纵横。摇湖船，卧明月，归来梦作杭州客。
平阴武悯王挽诗
作者：李东阳
朝代：明

十有四年秋八月，胡笳吹尘暗城关。汉家天子亲出师，旌旗如山令不发。将军意气如蜚熊，腰间宝剑双白虹。长戈一麾四十万，六合惨淡多悲风。胡天冥冥夜飞雪，将军奋呼山石裂。平生铁石旧肝肠，化作乌鸢口中血。君王龙驳今在途，臣身已死谁为扶。中兴功业吾岂敢，君王独归臣不返。裕陵松柏自年年，臣归祔葬桥山边。英魂或助天飙起，长为狼山扫夕烟。
平阴武悯王挽诗
作者：李东阳
朝代：明
体裁：古风

十有四年秋八月，胡笳吹尘暗城阙。汉家天子亲出师，旌旗如山令不发。将军意气如飞熊，腰间宝剑双白虹。长戈一麾四十万，六合惨澹多悲风。胡天冥冥夜飞雪，将军奋呼山石裂。平生铁石旧肝肠，化作乌鸢口中血。君王龙驭今在途，臣身已死谁为扶。中兴功业吾岂敢，君王独归臣不返。裕陵松柏自千年，臣归祔葬桥山边。英魂或助天飙起，长为狼山扫夕烟。
平阴武愍王挽诗
作者：李东阳
朝代：明

汉家天子亲出师，旌旗如山令不发。将军意气如蜚熊，腰间宝剑双白虹。长戈一麾四十万，六合惨淡多悲风。胡天冥冥夜飞雪，将军奋呼山石裂。平生铁石旧肝肠，化作乌鸢口中血。君王龙驳今在途，臣身已死谁为扶。中兴功业吾岂敢，君王独归臣不返。裕陵松柏自年年，臣归祔葬桥山边。英魂或助天飙起，长为狼山扫夕烟。
幽怀四首
作者：李东阳
朝代：明

雨深门巷半苍苔，十日幽怀郁未开。刚道官闲忙又惜，偶教身健病还来。酒杯尚籍驱除力，诗债惭非应答才。犹有旧堂堪系马，水边鸥鹭莫惊猜。坐看幽意满青苔，雨径烟扉湿不开。药裹半封尘未扫，棋声欲定鸟还来。为园每课山僮业，弄笔先怜稚子才。我瘦不缘诗思苦，骚人相见勿频猜。墙根老树碧生苔，门卷疏帘一半开。岩影乍晴云欲散，雷声忽动雨还来。长堤隔水疑无路，瘦马冲泥念不才。朝往暮归缘底事，只须形影自相猜。懒携行杖踏莓苔，寂寂残樽对雨开。开口只应心独语，闭门休问客谁来。幽居有道堪藏拙，巧宦逢时亦自才。试问白头冠盖地，几人相见绝嫌猜。
幽怀四首·其一
作者：李东阳
朝代：明
体裁：七言律诗

雨深门巷半苍苔，十日幽怀郁未开。刚道官閒忙又错，偶教身健病还来。酒杯尚藉驱除力，诗债惭非应答才。犹有旧堂堪系马，水边鸥鹭莫惊猜。
幽怀四首·其一
作者：李东阳
朝代：明

雨深门巷半苍苔，十日幽怀郁未开。刚道官闲忙又惜，偶教身健病还来。酒杯尚籍驱除力，诗债惭非应答才。犹有旧堂堪系马，水边鸥鹭莫惊猜。
幽怀四首·其三
作者：李东阳
朝代：明

墙根老树碧生苔，门卷疏帘一半开。岩影乍晴云欲散，雷声忽动雨还来。长堤隔水疑无路，瘦马冲泥念不才。朝往暮归缘底事，只须形影自相猜。
幽怀四首·其三
作者：李东阳
朝代：明
体裁：七言律诗

墙根老树碧生苔，门捲疏帘一半开。岩影乍晴云欲散，雷声忽动雨还来。长堤隔水疑无路，瘦马冲泥念不才。朝往暮归缘底事，秪须形影自相猜。
幽怀四首·其二
作者：李东阳
朝代：明

坐看幽意满青苔，雨径烟扉湿不开。药裹半封尘未扫，棋声欲定鸟还来。为园每课山僮业，弄笔先怜稚子才。我瘦不缘诗思苦，骚人相见勿频猜。
幽怀四首·其四
作者：李东阳
朝代：明

懒携行杖踏莓苔，寂寂残樽对雨开。开口只应心独语，闭门休问客谁来。幽居有道堪藏拙，巧宦逢时亦自才。试问白头冠盖地，几人相见绝嫌猜。
幽怀四首·其四
作者：李东阳
朝代：明
体裁：七言律诗

懒携行杖踏莓苔，寂寂残樽对雨开。开口秪应心独语，闭门休问客谁来。幽居有道堪藏拙，巧宦逢时亦自才。试问白头冠盖地，几人相见绝嫌猜。
幽怀（四首）
作者：李东阳
朝代：明

坐看幽意满青苔，雨径烟扉湿不开。药裹半封尘未扫，棋声欲定鸟还来。为园每课山僮业，弄笔先怜稚子才。我瘦不缘诗思苦，骚人相见勿频猜。¤
广福观
作者：李东阳
朝代：明
体裁：五言绝句

飞楼凌倒景，下照清彻底。时有步虚声，随风渡湖水。
庆成宴初预殿坐
作者：李东阳
朝代：明
体裁：七言律诗

大官分胙出郊牛，又向宫筵侍冕旒。瞻拱正当天北面，班行初坐殿东头。斟来琥珀杯频满，舞罢狻猊队始收。正是君臣修省日，感恩无地答神休。
庆成宴有述
作者：李东阳
朝代：明
体裁：七言律诗

殿庭开宴引千官，拜舞亲承万岁欢。坐拥日华看渐近，酒传天语饮教乾。青云旧侣班相望，白雪非才和岂难。十五年来无寸补，一心惟有向时丹。
庆成宴有述
作者：李东阳
朝代：明
体裁：七言律诗

綵旗珠纛舞晴风，香案前头玉陛东。天籁迥随仙乐下，日华偏近御颜红。百年覆载生成后，一代君臣礼意中。郊献几回分殿坐，圣恩神贶两难穷。
应伯起墨梅
作者：李东阳
朝代：明
体裁：七言绝句

老香遗墨未全磨，见说咸淳似永和。画手人间那更得，澄心堂纸已无多。
庚寅夏苦雨答鸣治长句
作者：李东阳
朝代：明
体裁：古风

惊雷破树云出山，急雨堕地流潺湲。尔来一月未断绝，行路厄塞往复还。官隍朝决朝阳关，野渚夜涨张家湾。边河人家数千口，骨肉漂荡随枯菅。居人乘舟走平陆，船底秫苗俯可攀。城中沟渠失疏导，街头结筏通市阛。东邻婺妇抱儿泣，西家老翁穷且鳏。升求斗籴典衣尽，有物何况珥与镮。君王恻恻念孤瘝，赈粟屡自公家颁。故老相传乃旧典，先朝以来幸未删。翰林腐生诗骨孱，城南敝屋堵不环。剧遭委顿怕泥滓，十日不造承明班。因思春夏久枯旱，后何冗滥前何悭。甲兵未见洗幽朔，流移直恐穷荆蛮。吾曹谢公有深虑，向来忧国鬓欲斑。挥毫作歌意慷慨，直欲广厦千万间。朝廷有道弭灾沴，胡不浩荡开愁颜。
庭槐
作者：李东阳
朝代：明
体裁：五言绝句

去年长比人，今岁高过屋。好雨东南来，依稀满庭绿。
廷韶文敬联句见寄叠前韵一首
作者：李东阳
朝代：明
体裁：七言律诗

日长秋馆罢抽毫，自在閒庭落麈毛。忽有词章传二妙，敢将名姓托三豪。心清乍可鸣金镝，肺病何因漱玉膏。身欲奋飞无羽翰，始知尘路隔仙曹。
弃瓢图
作者：李东阳
朝代：明

至人于物本忘情，瓢系犹嫌树里声。应是向来新洗耳，个中听得更分明。
弄潮怨
作者：李东阳
朝代：明

莫弄潮，潮水深。杀人莫射潮，中有孝女魂。魂来父与游，魂去父与沉。潮能杀人身，不能溺人心。潮水有盈缩，人心无古今。
弋阳雨晴
作者：李东阳
朝代：明
体裁：五言律诗

暑伏秋先至，天阴日易低。沙痕平草树，雨脚见虹霓。席坐摊书满，船更听鼓齐。葛溪三百里，川路隔东西。
弘治己酉十月恭陪茂陵禫祭途次次韵答谢方石赠别
作者：李东阳
朝代：明
体裁：七言律诗

万里长空送远飔，马头西向禁垣辞。郑公听履星俱下，列子乘虚气可骑。狂似山城吹帽客，恍如尘海泛槎时。诗人莫讶天将雪，雪后寻春更有诗。
弘治庚戌三月十五日殿试读卷东阁次都宪屠公韵
作者：李东阳
朝代：明
体裁：七言律诗

阊阖门深紫殿春，先朝旧典一时新。文章妙极寰区选，陶冶同归大造仁。世有真祥非物宝，天将吾道付儒绅。状元忠孝何人是，遥见香炉上玉宸。
张东白惠椰壶走笔代简
作者：李东阳
朝代：明
体裁：古风

岭南椰实高千树，大者如瓢小如注。良工斲剔成形模，外实中空寡疵窳。青金为饰坚且良，磨砺圭角藏精光。谁言曲直异从革，二物相成岂相克。青黄竟作牺尊灾，污抔古矣非时哉。有容耻与升合校，无垢频经洗涤来。翰林人物西江老，退食开壶日倾倒。携之赠我不自惜，人好更看壶亦好。我虽强饮不满钟，愁城百尺难为攻。先随俎簋作时荐，后许盘筵为客供。覆杯断饮亦未易，独有夜戒无终穷。
张亚卿文渊翟都宪廷瑞汤谕德维立领武官诰草事奉赠一首
作者：李东阳
朝代：明
体裁：七言律诗

曲池方槛绿周遭，北阙回瞻象魏高。台省衣冠新接武，神仙官府自分曹。书函御宝开红玉，酒出宫壶泻碧涛。见说武阶名籍重，未妨精鉴入秋毫。
张侍御世周所藏山水图歌
作者：李东阳
朝代：明
体裁：古风

秋山日落川气黄，树影下映寒潭苍。丛篁入林豁蒙翳，石角路转山东岗。茆堂对山复面水，高者可屐深可航。闭门却扫动经月，落叶委地苔覆墙。岂无山客跨款段，亦有孺子歌沧浪。吾生早觉簪组累，十年丘壑成膏盲。画图彷佛见此景，褰裳欲渡川无梁。空堂五月熯如火，使吾郁塞回中肠。安得盘蛇一片石，坐醒残醉生馀凉。君今持节行万里，要遣霜雪清炎荒。请看穷谷最深处，或有隐逸藏声光。扬清激浊付公等，吾欲拂衣辞太仓。
张养止检讨所藏王舜耕雪图
作者：李东阳
朝代：明
体裁：古风

朔风撼山山石裂，老树杈枒半枯折。阴云匝地冻不收，知是前溪夜来雪。回峰远岫相明灭，断梗流澌正幽咽。天寒万籁声萧萧，水行无舟陆无辙。村回径仄随欹倾，危桥欲堕犹低撑。长空遥遥一雁下，白屋袅袅孤烟生。灞陵豪客一时兴，东郭幽人千古情。高堂对酒不得醉，我意岂独怜丹青。君不见去年三冬无一白，又不见九月江南雪盈尺。丰年消息定何如，欲向田家问麰麦。官曹坐食无良筹，予亦胡为簪组流。知君故是经济器，慷慨莫忘苍生忧。
张子房
作者：李东阳
朝代：明
体裁：七言绝句

博浪椎车亦壮哉，圮桥纳履太低回。当时不用黄公术，老去终为赤帝猜。
张御史洪死土木之难其子浙江参议敷华请为诗以挽之
作者：李东阳
朝代：明
体裁：古风

平城敌骑纷腾薄，大驾亲征向沙漠。汉家将军令不专，四十万人俱不还。百官扈从争赴死，玉佩金章者谁子。道傍白骨无人收，中有豸冠张御史。张公直笔横秋霜，平生铁石为肝肠。长躯七尺弃如屣，赤日下照双瞳光。山间野狐犹陆梁，愿为厉鬼随君王。君王入朝臣耻雪，骁帅戕躯强敌灭。群公坐飨升平年，恨不生持子卿节。公今有子登金门，九原再拜君王恩。十年兵甲不复试，两世箕裘今尚存。相逢若问公家世，莫话龙沙旧时事。仰天不独悲贤豪，一曲哀歌几行泪。
张进士锳知含山乞诗走笔赠此
作者：李东阳
朝代：明
体裁：七言律诗

我病萧然不出门，河桥冠盖正云屯。新诗写赠聊随俗，往事追思欲断魂。夜雨江头千叠浪，春山树里万家村。河阳相业须珍重，两字箕裘不易论。
归母怨
作者：李东阳
朝代：明

母告儿："饥不得汝食，寒不得汝衣，汝身荣盛吾何为？"儿告母："寒不见母寒，暑不见母暑，死若有知应得睹。"齐使还，周兵起。天遣来，来送死，洛阳不死长安死。殿前一杀数十人，母身在否无儿存，丁宁莫遣齐师闻。
归母怨
作者：李东阳
朝代：明

母告儿：“饥不得汝食，寒不得汝衣，汝身荣盛吾何为？”儿告母：“寒不见母寒，暑不见母暑，死若有知应得睹。”齐使还，周兵起。天遣来，来送死，洛阳不死长安死。殿前一杀数十人，母身在否无儿存，丁宁莫遣齐师闻。
彭学士先生所藏刘进画鱼
作者：李东阳
朝代：明

鱼为水族类最稠，近时画手安成刘。生绡如云笔如雨，恍惚变态不可求。大者独立为豪酋，小者列从分奴驺。翻身煦沫日弄影，一一如在空中游。风鬐雾鬛卷复散，顷刻巨浪高山丘。上摩虚无拂倒景，下逐远势归长流。初疑聚石作九岛，咫尺之地皆汀洲。又如然犀照牛渚，海若露叫群灵愁。问渠类象谁指示，或者神授非人谋。画图贵似不必似，却恐有意伤雕锼。拟将天地作画笥，此语吾传苏子由。江湖茫茫隔尘土，吾欲远挂珊瑚钩。临渊之羡亦徒尔，况乃物幻无停眸。诗成日暮酒半醒，萧萧落木高堂秋。
彭学士先生所藏刘进画鱼
作者：李东阳
朝代：明

鱼为水族类最稠，近时画手安成刘。生绡如云笔如雨，恍惚变态不可求。大者独立为豪酋，小者列从分奴驺。翻身煦沫日弄影，一一如在空中游。风鬐雾鬣卷复散，顷刻巨浪高山丘。上摩虚无拂倒景，下逐远势归长流。初疑聚石作九岛，咫尺之地皆汀洲。又如然犀照牛渚，海若露叫群灵愁。问渠类象谁指示，或者神授非人谋。画图贵似不必似，却恐有意伤雕锼。拟将天地作画笥，此语吾传苏子由。江湖茫茫隔尘土，吾欲远挂珊瑚钩。临渊之羡亦徒尔，况乃物幻无停眸。诗成日暮酒半醒，萧萧落木高堂秋。
彭学士先生所藏刘进画鱼二首·其一
作者：李东阳
朝代：明
体裁：古风

鱼为水族类最稠，近时画手安成刘。生绡如云笔如雨，恍惚变态不可求。大者独立为豪酋，小者列从分奴驺。翻身喣沫日弄影，一一如在空中游。风鬐雾鬣卷复散，顷刻巨浪高山丘。上摩虚无拂倒景，下逐远势归长流。初疑聚石作九岛，咫尺之地皆汀洲。又如然犀照牛渚，海若露叫群灵愁。问渠类象谁指示，或者神授非人谋。画图贵似不必似，却恐有意伤雕锼。拟将天地作画笥，此语吾传苏子由。江湖茫茫隔尘土，吾欲远挂珊瑚钩。临渊之羡亦徒尔，况乃物幻无停眸。诗成日暮酒半醒，萧萧落木高堂秋。
彭学士先生所藏刘进画鱼二首·其二
作者：李东阳
朝代：明
体裁：古风

西园太液今灵沼，山下碧波春渺渺。红鳞紫鬣时去来，云影烟光足昏晓。微尘不生空宇阔，百丈秋毫差可了。沙边细沫吹转回，水面青蘋拂还绕。窈窕遥怜宿鹭閒，飞腾不羡轻鸿矫。朝廷有道万物遂，池榭虽多幸游少。帝泽还同雨露深，馀生得谢罾罛扰。慈宫宴罢移彩舟，学士诗成赐清醥。羽林郎官亦供奉，笔下丹青疾于鸟。白玉堂中一尺白，片月孤云未为皎。天上真传种类奇，人间岂合泥涂湫。十二阑干九曲堤，置身忽在垂杨杪。极知飞跃皆圣化，摹写无才愧荒�。他时变化那可期，已觉神光射天表。
徐亚卿原一六十二得双生戏柬一首
作者：李东阳
朝代：明
体裁：古风

澄澄严江波，混混入东海。双双出明珠，煌煌弄光彩。声声识英物，表表见神采。遥遥徐卿胄，衮衮灵源在。茫茫堪舆间，物物任真宰。奇奇睹兹事，啧啧争叹骇。看看头角露，忽忽弦望改。望望汤饼筵，徐徐欲安待。
徐州新洪诗
作者：李东阳
朝代：明

山根忽断水横来，谁见当时禹凿开。此地独当南北险，济川多难古今哀。丛丛怒石迎船起，拍拍惊涛打岸回。䌫卒不眠愁上下，篙师无力正摧颓。千年鬼斧遗天巧，百里山灵伏祸胎。已仗中朝天子命，兼烦东省使君才。沙沉铁锁蛟龙避，电转雷车昼夜催。直到中流无龃龉，却看高浪失崔嵬。寒泉出甃人争引，垂柳边河手自栽。贾客不须虞覆溺，暍夫终免卧蒿莱。岩收傅筑功难继，海著秦驱事可猜。莫置丰碑芳草处，恐教文字没苍苔。
徐州新洪诗
作者：李东阳
朝代：明
体裁：七言排律

山根忽断水横来，谁见当时禹凿开。此地独当南北险，济川多难古今哀。丛丛怒石迎船起，拍拍惊涛打岸回。缆卒不眠愁上下，篙师无力正摧颓。千年鬼斧遗天巧，百里山灵伏祸胎。已仗中朝天子命，兼烦东省使君才。沙沉铁锁蛟龙避，电转雷车昼夜催。直到中流无龃龉，却看高浪失崔嵬。寒泉出甃人争引，垂柳边河手自栽。贾客不须虞覆溺，暍夫终免卧蒿莱。岩收傅筑功难继，海著秦驱事可猜。莫置丰碑芳草处，恐教文字没苍苔。
徐州洪苏墨亭书坡老石刻后（有序）
作者：李东阳
朝代：明

“郡守苏轼、山人张天骥、诗僧道潜月中游”题名十六字，在徐州百步洪岸石，石半入水，水落辄隐隐见沙沫间，篙师渔人不能识，而崖石险绝，又非士大夫所暇寻阅者，故于世无传焉。成化壬辰，予过徐，放舟洪下，畏险岸行，偶见此字，尝为诗纪之。又八年庚子，予与洗马罗君明仲校文南畿归，工部主事尹廷用实理洪事，邀坐苏墨亭，则此石已为君所伐致，置之亭壁矣。因与明仲各赋一诗遗尹君，留之亭中。九月望日。我昔彭城初泊舟，岸行百步观洪流。手披荒藓看古石，上有坡翁旧时刻。沙冲水啮四百年，字画半灭风神全。我行见此三叹息，此物乃在风尘间。冬曹尹君真好事，自扫巉岩凿苍翠。山灵助喜河伯愁，白日骊珠照平地。孤亭素壁高巃嵸，登堂见字如见翁。山人在前僧在后，尚忆扁舟游月中。崖端刻颂唐宗业，水底沉碑杜预功。直将谈笑为故事，似与百战争豪雄。高才直节古今少，片石价比千金同。由来一代不几见，况我异世怀高踪。凭君一拓数千本，遍使四海扬清风。
徐州洪苏墨亭书坡老石刻后（有序）
作者：李东阳
朝代：明

我昔彭城初泊舟，岸行百步观洪流。手披荒藓看古石，上有坡翁旧时刻。沙冲水啮四百年，字画半灭风神全。我行见此三叹息，此物乃在风尘间。冬曹尹君真好事，自扫巉岩凿苍翠。山灵助喜河伯愁，白日骊珠照平地。孤亭素壁高巃嵷，登堂见字如见翁。山人在前僧在后，尚忆扁舟游月中。崖端刻颂唐宗业，水底沉碑杜预功。直将谈笑为故事，似与百战争豪雄。高才直节古今少，片石价比千金同。由来一代不几见，况我异世怀高踪。凭君一拓数千本，遍使四海扬清风。
徐春官暮山杂咏分题得蛟溪夜月
作者：李东阳
朝代：明
体裁：古风

蛟溪昨夜风雨恶，月光下照溪水浊。老蛟照月如照镜，却卷蜿蜒露头角。平沙星星石凿凿，璇宇沈沈净如濯。云烟变灭氛䘲消，只有空明映寥廓。广寒宫殿水中开，碧海鱼龙天上跃。团团桂影落虚圆，纵使吴刚无斧斫。鳞甲空惊汉水鲸，羽毛不渡银桥鹊。已看毛骨生森爽，顿觉心神向开廓。山中杖履不成眠，坐待空林纤月落。
徐用和侍御所藏云山图歌
作者：李东阳
朝代：明
体裁：古风

何人醉写云山图，浮云澒洞山模糊。空明射地日漏影，稍觉林树开扶疏。平原苍莽不知处，忽有细路通榛芜。茅堂枕山半阁水，卷幔正对前峰孤。幽人深居不出户，纵有邻舍无招呼。低头把卷苦吟讽，语暗不辨楚与吴。中流棹歌似相答，欲断未断声呜呜。云多水阔望不见，知是沧洲旧钓徒。长安六月晴复雨，若非尘土还泥涂。城中见山如见画，刚可髣髴求形模。山犹可见水莫涉，尺潦岂足容长舻。十年旧游忆南国，岁月催人非故吾。鹦鹉洲前汉阳树，此景此诗今有无。因君此图意披豁，更欲买棹游江湖。
徐用和侍御所藏云山图歌
作者：李东阳
朝代：明

何人醉写云山图，浮云澒洞山模糊。空明射地日漏影，稍觉树林开扶疏。平原苍莽不知处，忽有细路通榛芜。茅堂枕山半阁水，卷幔正对前峰孤。幽人深居不出户，纵有邻舍无招呼。低头把卷苦吟讽，语暗不辨楚与吴。中流棹歌似相答，欲断未断声呜呜。云多水阔望不见，知是沧洲旧钓徒。长安六月晴复雨，若非尘土还泥涂。城中见山如见画，刚可仿佛求形模。山犹可见水莫涉，尺潦岂足容长舻。十年旧游忆南国，岁月催人非故吾。鹦鹉洲前汉阳树，此景此诗今有无？因君此图意披豁，便欲买棹游江湖。
徐用和御史墓山八韵 其一 金山埋玉
作者：李东阳
朝代：明
体裁：七言律诗

金山四面拥佳城，玉树埋时不复荣。灵气百年还造化，岩峦千古閟光精。名同郭璞江心墓，恨比何充地下情。欲采生刍无处奠，乱沙衰草正纵横。
徐用和御史墓山八韵 其七 圭田秋穫
作者：李东阳
朝代：明
体裁：七言律诗

台府官清只俸钱，十年祭有大夫田。人閒耒耜秋风里，路绕桑麻夕照边。见说承家须主祀，况闻忧国愿丰年。平泉花树真何物，犹辱先人戒子篇。
徐用和御史墓山八韵 其三 冈凤翔云
作者：李东阳
朝代：明
体裁：七言律诗

冈头晴翠拂云开，幻作丹山鸑鷟胎。五色宛从天上降，一灵真向薮中来。盛时川岳皆为瑞，奕代文章可比才。应是思乡还感旧，可能重上凤凰台。
徐用和御史墓山八韵 其二 玉屏耀金
作者：李东阳
朝代：明
体裁：七言律诗

玉屏开日耀金精，下见扶桑海色明。綵翠摇空光不定，丹青照眼画难成。羊郎晚可移床对，王子朝宜拄笏行。犹有旧题诗在壁，十年风雨绿苔生。
徐用和御史墓山八韵 其五 笔架明星
作者：李东阳
朝代：明
体裁：七言律诗

笔架山形奇且牢，上与列宿如相遭。光华照地夜初白，苍翠插空秋正高。大年登楼手可摘，杜甫上天诗更豪。乡人翘首望山斗，我亦念之心孔劳。
徐用和御史墓山八韵 其八 茅屋时思
作者：李东阳
朝代：明
体裁：七言律诗

报德难忘寸草私，多愁长废蓼莪诗。也知春雨秋霜意，犹似晨兴夜寝时。种得松楸成古墓，采将蘋藻荐新祠。欲凭此恨东归海，江水无情去不知。
徐用和御史墓山八韵 其六 冠峰湛露
作者：李东阳
朝代：明
体裁：七言律诗

危峰高耸似峨冠，草树蒙茏露未乾。袍笏尽消狂客拜，风尘不受世人弹。羽幢朝岳云中降，鳌首当空海上看。下有白头未死地，石门空枕夜台寒。
徐用和御史墓山八韵 其四 璧池浸月
作者：李东阳
朝代：明
体裁：七言律诗

古墓前头月一池，璧纹浮动不成漪。半空影落秋毫见，午夜光生老蚌知。犀火不劳温峤照，锦袍谁赋谪仙诗。旧游回首伤心地，乂是烟愁雨暝时。
徐用和御史席上偶成
作者：李东阳
朝代：明
体裁：七言律诗

雨后凉生别院东，午窗残暑坐来空。水光倒射檐头日，弦籁时鸣树底风。南国骚人方作赋，西台御史正乘骢。文逋未觉驱除尽，暂得幽欢此会同。
徐用济秋官和雪诗次前韵并柬仁辅
作者：李东阳
朝代：明
体裁：七言律诗

雪风吹透褐衣层，望尽高台不可登。满地茶烟犹带湿，几家藜火尚馀蒸。江湖意气山人老，词赋风流汉署能。尘土满胸消不得，琼琚欲报两无曾。
徐竹窗挽诗
作者：李东阳
朝代：明
体裁：七言律诗

身是江南隐者流，手开瓜圃接田畴。纵无负郭宁求相，自有东门岂藉侯。不受红尘欺我眼，谁教白发上人头。阪陂陂下多春草，一夜西风满地秋。
得匏庵观造雨䈳诗辄次韵
作者：李东阳
朝代：明
体裁：七言律诗

结构亲劳较短长，栋材应不弃馀良。平分屋角三重溜，巧借檐阴二尺凉。闼外青山犹可送，帘前紫燕莫愁妨。从今稳作城东客，雨笠烟蓑不用将。
得匏菴观造雨絪诗辄次韵
作者：李东阳
朝代：明

结构亲劳较短长，栋材应不弃余良。平分屋角三重溜，巧借檐阴二尺凉。闼外青山犹可送，帘前紫燕莫愁妨。从今稳作城东客，雨笠烟蓑不用将。
得文敬双塔寺和章招之不至四叠韵奉答
作者：李东阳
朝代：明

问君朝回胡不归，西驰急脚走若飞。云承部檄籍戎伍，岁给纩布颁冬衣。浮图东望瑜伽宅，尺地西垣懒回屐。只应官事了痴儿，怪底可人招不得。想当岸帻坐公庭，东曹号令方风行。直穷妙思入权度，岂有暇日消盘罂。栖迟鞅掌自有地，向来笑口未可轻。闲官饱食太仓粟，使我刺促难为情。埋头日向书堆坐，岁月都将病中过。久知筋力负驱驰，我已愧子郎官佐。今年堕马复病目，目病虽轻不如堕。并抛笔砚委尘埃，且免墓谀兼厦贺。两旬面壁西檐阿，禅心不动如祇陀。门前索文如索债，逊谢不敢加嗔诃。官稽私负两不办，为君重和堕□歌。兴来作字大如掌，眼暗仅辨点与戈。尘多路长不出户，茧足还思堕□步。淖险真停疋马迎，情深屡枉高轩顾。卧无小吏惊报衙，行爱娇儿解随父。拟借东曹度支手，记取玉堂风月簿。从知身病是闲时，病里不闲诚大误。嗟予病起身亦健，又被君诗压将仆。我兼二病君但一，宁不少留为我助。知君尚有逸驾才，我马虺筜当避路。七擒八克古有数，白战共君今几度。我歌又竟君不来，欲效鲁阳挥日暮。
得文敬双塔寺和章诏之不至四叠韵奉答
作者：李东阳
朝代：明
体裁：古风

问君朝回胡不归，西驰急脚走若飞。云承部檄籍戎伍，岁给纩帛颁冬衣。浮图东望瑜伽宅，尺地西垣懒回屐。祗应官事了痴儿，怪底可人招不得。想当岸帻坐公庭，东曹号令方风行。直穷妙思入权度，岂有暇日消盘罂。栖迟鞅掌自有地，向来笑口未可轻。閒官饱食太仓粟，使我刺促难为情。埋头日向书堆坐，岁月都将病中过。久知筋力负驰驱，我已愧子郎官佐。今年堕马复病目，目病虽轻不如堕。并抛笔砚委尘埃，且免墓谀兼厦贺。两旬面壁西檐阿，禅心不动如祇陀。门前索文如索债，逊谢不敢加嗔诃。官稽私负两不办，为君重和堕马歌。兴来作字大如掌，眼暗仅辨点与戈。尘多路长不出户，茧足还思堕时步。淖险真停疋马迎，情深屡枉高轩过。卧无小吏惊报衙，行爱娇儿解随父。拟借东曹度支手，记取玉堂风月簿。从知身病是闲时，病里不閒诚大误。嗟予病起身亦健，又被君诗压将仆。我兼二病君但一，宁不少留为我助。知君尚有逸驾才，我马虺隤当避路。七擒八克古有数，白战共君今几度。我歌又竟君不来，欲效鲁阳挥日暮。
心远堂
作者：李东阳
朝代：明
体裁：七言律诗

晚向青油幕下归，宦游不与意相违。山林岂独容高枕，尘土何曾着衮衣。近海秋帆风力健，溯空晴鹤羽毛稀。终南捷径翻能近，今昨谁堪校是非。
忧旱词
作者：李东阳
朝代：明

黄尘赤日无南北，平田见土不见麦。秋麦垂垂尽枯死，春麦虽青不盈咫。秋田种少未种多，田家四顾无妻子。官河水浅舟不行，漕舟不载雨州名。河西钞关坐不税，太仓粳稻何时至。一春无雨过半夏，贫民望雨如望赦。安得一雨如悬河，坐令愁怨成欢歌。我行虽难奈乐何。
怀竹
作者：李东阳
朝代：明
体裁：古风

三年不种竹，得竹如得玉。十日不见竹，一日肠九曲。初闻平安报，旧叶舒更绿。忽听欢笑声，新笋抽五六。儿童亦解事，知我性无欲。平生爱孤澹，不厌食无肉。凭将垂老身，医此未尽俗。仓皇欲倾倒，愁病相缚束。昨夜偶梦之，清风洒心目。呼童汲泉水，日夕勤灌沃。
怡云图鸣治以寄其族叔世弼者用亨父韵
作者：李东阳
朝代：明
体裁：七言绝句

不用将云寄隐君，隐君山自有閒云。云边若遇陶弘景，莫遣高歌世上闻。
怡云楼歌为乐清鲍翁作
作者：李东阳
朝代：明
体裁：古风

登高楼，飞甍画栋参差浮。上摩青空入倒景，下瞰巨壑通长流。浮云何悠悠，层岩列岫散复收。随风冉冉不盈寸，顷刻变幻不可求。荡胸引步却回首，日夕坐倚可以忘君忧。云来不作西郊雨，君亦长居东海陬。人生几何时，胡为滞此山之幽。世事恍惚无定所，白衣苍狗谁为谋。感兹遁迹向岩窟，少年有意今白头。浮云兮归来，与尔散漫终林丘。
急流退
作者：李东阳
朝代：明
体裁：乐府曲辞

吕丞相，眼欲穿。钱枢密，兴已翩。君有轻士心，臣有制命权。命在我，不在天，明日拂衣游华山。
恭题御书药方后
作者：李东阳
朝代：明
体裁：古风

文华殿头风日晴，御书和墨烟云生。圣皇洒翰动盈案，字字尽作蛟龙形。瑶笺向日光如拭，中有古方三四帙。卷册真从大典传，贻谋远自文皇出。禁庐侍直多名医，联班拜赐当彤墀。囊中妙得君臣秘，纸尾亲蒙姓氏题。承恩捧下黄金阙，如揭中天行日月。小试人间疠气消，深藏夜半虹光发。古来用药如用人，牛溲马勃皆通神。古来医人似医国，病未察形先察脉。我皇一念通炎黄，要开寿域归平康。愿推万念及万物，直遣四海同虞唐。
息巷
作者：李东阳
朝代：明
体裁：七言律诗

扫开苍翠凿孱颜，自作堂封更堵环。颇似王樵为茧室，不劳齐景泣牛山。悟来物理谁称达，脱尽天羁始是閒。记取平生行乐地，宁论地下与人间。
悼竹
作者：李东阳
朝代：明

园南旧植千竿绿，高者如墙大如屋。风狂雨急墙屋翻，干折丛低共倾覆。忽惊舞罢鸿门会，怒斗纷纷碎苍玉。复似骊山坠石余，数百书生葬坑谷。初疑凤羽堕当空，更讶箨龙身在陆。翠落琼飞不复完，顿使泥沙汗人目。忆昔新移近水隈，瘦骨棱层不盈束。晨浇恐被风日燥，晚护幸免霜雪酷。十年长养成亦艰，一旦摧颓势何速。我时夜半惊水至，崛起苍黄问僮仆。彼呆不识人意劳，只顾囊衣与甔粟。观里桃花何足论，堂前楠树犹堪录。无家更欲买山林，有径谁当伴松菊。前轩好竹只数个，颇觉幽怀看未足。春来拟欲探萌芽，苍苔慎勿迷双躅。
悼竹
作者：李东阳
朝代：明
体裁：古风

园南旧植千竿绿，高者如墙大如屋。风狂雨急墙屋翻，干折丛低共倾覆。忽惊舞罢鸿门会，怒斗纷纷碎苍玉。复似骊山坠石馀，数百书生葬坑谷。初疑凤羽堕当空，更讶箨龙身在陆。翠落琼飞不复完，顿使泥沙污人目。忆昔新移近水隈，瘦骨棱层不盈束。晨浇恐被风日燥，晚护幸免霜雪酷。十年长养成亦艰，一旦摧颓势何速。我时夜半惊水至，崛起仓皇问僮仆。彼騃不识人意劳，只顾囊衣与甑粟。观里桃花何足论，堂前楠树犹堪录。无家更欲买山林，有径谁当伴松菊。前轩好竹只数个，颇觉幽怀看未足。春来拟欲探萌芽，苍苔慎勿迷芳躅。
悼鹦鹉一首东阎允德吉士
作者：李东阳
朝代：明
体裁：古风

翠笼高絓层轩举，中有珍禽解人语。顾影频回席上灯，梳翎却避檐前雨。左旋右转百态足，忽见昂藏为伛偻。声名价重出比邻，婉娈情多向儿女。耳娱目玩能几时，珠沈綵碎随尘泥。玉环不系芳魂住，绣闼犹疑晓梦迟。应怜握粟不自饱，吻渴肠空谁得知。虚令宾客生顾盻，顿觉楹障无光辉。忆昔携来陇山客，万壑千岩几朝夕。都将妩色慰多愁，转使欢声成太息。因思异物难豢养，颇似奇才遭挫抑。君不见盐车千里驹，长饥至死无人惜。
悼鹦鹉一首柬阎允德吉士
作者：李东阳
朝代：明

翠笼高挂层轩举，中有珍禽解人语。顾影频回席上灯，梳翎却避檐前雨。左旋右转百态足，忽见昂藏为伛偻。声名价重出比邻，婉娈情多向儿女。耳娱目玩能几时，珠沈绿碎随尘泥。玉环不系芳魂住，绣闼犹疑晓梦迟。应怜握粟不自饱，吻渴肠空谁得知。虚令宾客生顾盼，顿觉楹障无光辉。忆昔携来陇山客，万壑千岩几朝夕。都将妩色慰多愁，转使欢声成太息。因思异物难豢养，颇似奇才遭挫抑。君不见盐车千里驹，长饥至死无人惜。
愚乐传公尝种松数百株读书其下有主松书院在焉为作诗以遗其子若孙
作者：李东阳
朝代：明
体裁：七言律诗

旧时书屋长为主，手种青松间石根。卧拥白云春下榻，到随寒月夜开门。风霜阅历无年岁，樽酒过逢有子孙。闻说大夫封已贵，故枝新叶总沾恩。
慈恩寺偶成
作者：李东阳
朝代：明
体裁：七言律诗

城中第一佳山水，世上几多閒岁华。何日梦魂忘此地，旧时风景属谁家。林亭路僻多生草，浦树秋深尚带花。犹有可人招不得，诗成须更向渠誇。
慰方石先生病手及口次韵二首 其一 病手
作者：李东阳
朝代：明
体裁：七言绝句

只手难教左画方，病肢终以右为强。持螯未觉风流减，对客挥毫也未妨。
慰方石先生病手及口次韵二首 其二 病口
作者：李东阳
朝代：明
体裁：七言绝句

病口慵开兴亦孤，逢人一笑且胡卢。不须更作悬河辩，纵有悬河济得无。
戊戌冬至节初赴朝天宫习仪
作者：李东阳
朝代：明
体裁：七言律诗

朝天宫阙路逶迤，帝遣儒臣下赤墀。礼重叔孙绵蕝地，恩同文德押班时。五更清漏闻鸡早，十里红尘恨马迟。馆局幸多閒岁月，敢言筋力是吾私。
戏效原博坡书辱诗见遗因次韵
作者：李东阳
朝代：明
体裁：七言律诗

坡老书名重雪山，劲如戈铁转如环。心同好古生差晚，力欲追君鬓恐斑。聊以师模归有若，敢将文行比颜般。狂言戏作皆吾过，赖有新诗为订顽。
戏赠王古直
作者：李东阳
朝代：明
体裁：古风

王郎诗穷人共知，王郎书法穷于诗。亦知二者关造化，学成便有穷相随。腰金拖玉自有相，安用效此伎俩为。长安尘中走仆仆，面皮皴皱瘦且黧。出门信脚自来往，酒醒不记东君谁。囊无百钱有数纸，码瑙照案堆琉璃。问渠宝此亦安用，寒不可絮饥可糜。渠言俗士岂解此，肥肉火酒甘如饴。十年远游得奇货，恨不归诧妇与儿。功名事业付杯酒，尚复与子争毫釐。世间巧拙各万状，看渠非黠还非痴。挥毫赠君莫浪喜，我诗不是琼琚辞。
戏题屠元勋小扇
作者：李东阳
朝代：明
体裁：七言绝句

苍苔白石净无尘，十亩青山绝四邻。剩欲逃名此中去，秪愁诗债远随人。
戏题画扇
作者：李东阳
朝代：明
体裁：七言绝句

漠漠天阴催日短，冥冥诗思入花迟。山童野鹤随人意，问到春寒两不知。
成化丙午五月十日东阁晓卧梦人以一男相馈六月九日初度得男家报至阁中其事始验志喜二首·其二
作者：李东阳
朝代：明
体裁：七言律诗

坐抚新雏一笑馀，胜从台省得新除。閒门最狭堪旋马，旧业虽贫尚有书。贵贱人生真漫尔，贤愚天意定何如。渠兄渐长资犹劣，壮日谁牵服贾车。
成国公家槐树歌
作者：李东阳
朝代：明

东平王家足乔木，中有老槐寒更绿。拔地能穿十丈云，盘空却荫三重屋。忆昔前王初种时，高门驷马相追随。五朝恩露簪缨重，四世威声草木知。世间植物因人瑞，培植深根乃天意。向月长留宿凤巢，排霜故作蟠虬势。舞袖飞花绕北堂，屯阴列戟森成行。碧窗雨过看秋霁，纱帽风低坐晚凉。古来匠石须廊庙，堂中丝竹应同调。冯氏空传大树名，王公岂待三槐兆。木天老朽旧通家，树犹如此我堪嗟。愿公人好树亦好，长共河山阅岁华。
戚里婿
作者：李东阳
朝代：明
体裁：乐府曲辞

戚里婿，城贵妃，社内侍。董丞相，无私交，难共事。台兵不待章奏批，丞相出城君不知。丞相出，天下惑。君不知，竟何国。
戴松厓亚卿席上观屏风灯用青溪宅韵
作者：李东阳
朝代：明
体裁：七言律诗

丹青组织不同机，制出方灯样转稀。炽炭煖回雕玉地，绣云暗动紫烟衣。娇儿解事怜春赏，醉客多情惜夜归。莫向东曹誇步障，有人持锦斗光辉。
戴胜
作者：李东阳
朝代：明

园中少妇把桑归，掩袖低眉半落晖。羞见山禽头似锦，茧丝缲尽不成衣。
手植桧次韵
作者：李东阳
朝代：明
体裁：古风

孔庭尽烈火，庙貌倏更新。嗟哉古桧燬，仅见孤根存。槎牙插高空，突兀撑重门。礼祀尝及汉，官封未污秦。所贵手亲植，不与万木群。翻令众芳茂，蓊郁纷成屯。枯荄发馀烬，往代有遗文。旦夕或可期，今古何当分。雷声久绝响，五月始一闻。矧兹时雨降，远迩皆覃均。仰高复好古，一日累数巡。发育岂无地，栽培方有人。何年重弭盖，翘首青嶙峋。
承陆冶斋以诗趣出次韵答之
作者：李东阳
朝代：明
体裁：七言律诗

太行山下不胜思，得似河阳驻马时。环堵病回犹有我，玉堂天上本无期。云随海鹤书来远，门掩春钟梦觉迟。六馆编摩诸老在，敢将名姓托吾私。
抑庵
作者：李东阳
朝代：明
体裁：七言律诗

簪组丛中老布衣，肯将名字托光辉。乾坤俛首平生足，贫贱骄人此意非。曾晰更贤狂已甚，武公虽老戒无违。亦知授简趋庭地，已见先生杜德机。
拔蒿二绝示诸生·其一
作者：李东阳
朝代：明
体裁：七言绝句

委巷回风多暮尘，阶前老蒿长刺人。呼童荷锸相料理，忽见庭花放锦新。
拔蒿二绝示诸生·其二
作者：李东阳
朝代：明
体裁：七言绝句

拔去庭蒿庭始宽，向来茅塞本无端。谁道人心不如此，塞时容易拔时难。
拟古出塞七首·其一
作者：李东阳
朝代：明
体裁：古风

平明集帅府，有令事西征。官军二万众，列骑分团营。我身虽短小，名次当先行。征南竞投籍，征北多埋名。男儿在节义，临难敢偷生。本图报恩私，功名何重轻。
拟古出塞七首·其三
作者：李东阳
朝代：明
体裁：古风

潜行始出境，面别情实难。逢人语妻孥，堂上有舅姑。军行视旂旐，闻向黄河曲。相顾问姓名，同伴为骨肉。星分良乡爨，月傍井陉宿。民贫苦供给，县官告不足。掾吏饱肥羊，马饥奴无粟。营门号令肃，鸡狗不敢挶。起居有常节，幸得免笞辱。
拟古出塞七首·其二
作者：李东阳
朝代：明
体裁：古风

总戎戒行旅，器仗贵坚完。典衣买刀剑，胡地多苦寒。公家例颁与，私债复相干。儿出贫尚可，亲老无盘餐。灯前背面啼，强语达夜阑。鸡鸣鼓角动，上马各据鞍。
拟古出塞七首·其六
作者：李东阳
朝代：明
体裁：古风

休营息军士，鸣角卧清晓。传闻遣麾下，献捷云台表。朝廷屡西顾，此事系不小。赏赉慰勤劳，奖谕激忠孝。再拜受玺书，酬恩古来少。开边固非计，境土当自保。驻马立辕门，伫听班师诏。
拟古出塞七首·其四
作者：李东阳
朝代：明
体裁：古风

河曲二千里，外险中广夷。胡儿十万骑，倏忽路无岐。边军戒轻入，壮士气不持。帷幄计深密，功成在何时。粮储日不继，淹留惧愆期。边疆古有患，上将重兴师。吾知荷戈祋，生死长相随。
拟古出塞三首
作者：李东阳
朝代：明

军行视旂旐，闻向黄河曲。相顾问姓名，同伴为骨肉。星分良乡爨，月傍井陉宿。民贫苦供给，县官告不足。掾吏饱肥羊，马饥奴无粟。营门号令肃，鸡犬不敢挶。起居有常节，幸得免笞辱。河曲二千里，外险中广夷。胡儿十万骑，倏忽路无歧。边军戒轻入，壮士气不持。帷幄计深密，功成在何时。粮储日不继，淹留惧愆期。边疆古有患，上将重兴师。吾知荷戈祋，生死长相随。逻骑朝出塞，胡来屡冲突。我军摧其锋，杀气满川窟。将骄闻裹疮，战胜多白骨。兵家贵万全，岂足较毫发。千金买首功，百金纪勋伐。京军得先升，边卒长独没。卑情思上达，疏贱不得谒。日暮独无言，岧峣见宫阙。
拟古出塞三首·其一
作者：李东阳
朝代：明

军行视旂旐，闻向黄河曲。相顾问姓名，同伴为骨肉。星分良乡爨，月傍井陉宿。民贫苦供给，县官告不足。掾吏饱肥羊，马饥奴无粟。营门号令肃，鸡犬不敢挶。起居有常节，幸得免笞辱。
拟古出塞三首·其三
作者：李东阳
朝代：明
体裁：古风

逻骑朝出塞，胡来屡冲突。我军摧其锋，杀气满川窟。将骄闻裹疮，战胜多白骨。兵家贵万全，岂足较毫发。千金买首功，百金纪勋伐。京军得先升，边卒长独没。卑情思上达，疏贱不得谒。日暮独无言，岧峣见宫阙。
拟古出塞三首·其二
作者：李东阳
朝代：明

河曲二千里，外险中广夷。胡儿十万骑，倏忽路无歧。边军戒轻入，壮士气不持。帷幄计深密，功成在何时。粮储日不继，淹留惧愆期。边疆古有患，上将重兴师。吾知荷戈祋，生死长相随。
拟古出塞五首
作者：李东阳
朝代：明

总戎戒行旅，器仗贵坚完。典衣买刀剑，胡地多苦寒。公家例颁与，私债复相干。儿出贫尚可，亲老无盘餐。灯前背面啼，强语达夜阑。鸡鸣鼓角动，上马各据鞍。潜行始出境，面别情实难。逢人语妻孥，堂上有舅姑。频年讨北虏，往岁征南蛮。七年六出师，师出无空还。将军尽封侯，铁券誓河山。白衣领荫袭，立在执戟班。先朝麒麟画，位次迥莫攀。功疑古惟重，此义故不删。君恩实浩荡，感泣徒潸潸。诸公固当尔，而我独何颜。
拟古出塞五首·其一
作者：李东阳
朝代：明

总戎戒行旅，器仗贵坚完。典衣买刀剑，胡地多苦寒。公家例颁与，私债复相干。儿出贫尚可，亲老无盘餐。灯前背面啼，强语达夜阑。鸡鸣鼓角动，上马各据鞍。潜行始出境，面别情实难。逢人语妻孥，堂上有舅姑。
拟古出塞五首·其五
作者：李东阳
朝代：明
体裁：古风

频年讨北虏，往岁征南蛮。七年六出师，师出无空还。将军尽封侯，铁券誓河山。白衣领荫袭，立在执戟班。先朝麒麟画，位次迥莫攀。功疑古惟重，此义故不删。君恩实浩荡，感泣徒潸潸。诸公固当尔，而我独何颜。
拟古出塞（五首）
作者：李东阳
朝代：明

总戎戒行旅，器仗贵坚完。典衣买刀剑，胡地多苦寒。公家例颁与，私债复相干。儿出贫尚可，亲老无盘餐。灯前背面啼，强语达夜阑。鸡鸣鼓角动，上马各据鞍。潜行始出境，面别情实难。逢人语妻孥，堂上有舅姑。¤
拟古将进酒集古
作者：李东阳
朝代：明
体裁：古风

春风扇微和，金樽绿酒生微波。晴云高鸟各自得，遣我宁不苍颜酡。百年三万六千日，向来哀乐何其多。将进酒，世间万事无不有。君子有所思，少逢亲旧友。小人亦不閒，终日驰车走。病须书卷作良医，欲读嗟如钳在口。我亦有丹君信否，破除万事无过酒，杯行到君莫停手。君不见玉川子，六碗通仙灵。众宾皆醉我独醒，我歌一曲君试听。醉翁之意不在酒，转见千秋万古情。君不闻浊醪有妙理，君独未知其趣耳。古人今人若流水，眼中之人吾老矣。
挂剑曲
作者：李东阳
朝代：明

长剑许烈士，寸心报知己。死者岂必知，我心元不死。平生让国心，耿耿方在此。
捕鱼图歌
作者：李东阳
朝代：明

贫家捕鱼多用罾，富家捕鱼多用网。贫家不如富家利，一网得鱼长数丈。江花夹岸江水深，此时尺鱼如寸金。岸高罾小扳不足，渔歌哀咽愁人心。家家卖鱼向江浦，大船小船不知数。大船鱼好多得钱，小船悠悠竟朝暮。长沙游子思故乡，安得坐观江水傍。买鱼沽酒对明月，我虽不饮强举觞。我家海子桥西住，中使馈鱼长比箸。居民未识忍独尝，自倚阑干放教去。吾生有兴不在鱼，披图见画已有余。无家无业岂足问，但愿四海赤子同鲜腴。
捕鱼图歌
作者：李东阳
朝代：明
体裁：古风

贫家捕鱼多用罾，富家捕鱼多用网。贫家不如富家利，一网得鱼长数丈。江花夹岸江水深，此时尺鱼如寸金。岸高罾小扳不足，渔歌哀咽愁人心。家家卖鱼向江浦，大船小船不知数。大船鱼好多得钱，小船悠悠竟朝暮。长沙游子思故乡，安得坐观江水傍。买鱼沽酒对明月，我虽不饮强举觞。我家海子桥西住，中使馈鱼长比箸。居民未识忍独尝，自倚阑干放教去。吾生有兴不在鱼，披图见画已有馀。无家无业岂足问，但愿四海赤子同鲜腴。
放船
作者：李东阳
朝代：明

日出风亦静，卧闻双橹鸣。起看林峦过，始知我舟行。轻鸥逆素浪，幽草迎人生。清晖散宿霭，远日增春明。风帆疾于鸟，颇快青云程。岂不惜行路，怀归意先征。浮云西北驰，默然伤我情。
数奇叹
作者：李东阳
朝代：明

匈奴七十战，战战不得当。一当遂失道，愤激摧肝肠。君恩念数奇，将令抑不扬。白头耻下狱，饮泣横干将。敢也报父仇，宁为刺客死路傍。陇西世节气，此志亦可伤。陵乎尔诚才，胡为辱死天一方？
数奇叹
作者：李东阳
朝代：明
体裁：乐府曲辞

匈奴七十战，战战不得当。一当遂失道，愤激摧肝肠。君恩念数奇，将令抑不扬。白头耻下狱，饮泣横干将。敢也报父雠，宁为刺客死路傍。陇西世节气，此志亦可伤。陵乎尔诚才，胡为辱死天一方？
文成死
作者：李东阳
朝代：明
体裁：乐府曲辞

文成封，五利封，神仙只在东海东。文成死，五利死，天下神仙皆妄耳。汉家武皇帝者英，昔何懵矣今何明。君不见百年身，万年计，前秦皇，后唐帝。
文敬坠马用予韵见遗再和一首
作者：李东阳
朝代：明

我马西行东客归，归心落日争分飞。长安城中一掌地，颠倒鞭鞚随裳衣。君时别向中书宅，两日吾门断双屐。宁知此厄忽相遭，怪事惊从武昌得。东曹旧僦尚书庭，当阶跛曳止复行。曲身正自凭几杖，伸臂强可持杯罂。拳如崔家独足鹭，风雨不动垂丝轻。谁其赏此句独苦，吾荷武昌无限情。四当轩前花下坐，病足蹒跚为花过。诗才与病应力争，酒兴乡心复相佐。归来病剧吟愈工，作势犹疑马前堕。故将奇事发高怀，众口慰君君可贺。忆当散发林中阿，扫石自坐青盘陀。肩行板舆步筇竹，左麈右箑随麾诃。风樯浪楫见亦惯，仓卒不废啸与歌。谁令冠屦执羁策，顿觉平地生筼戈。安乐窝中长闭户，万事茫然入推步。如何物理异人情，堕甑有时犹却顾。羊家臂折登三公，塞上髀伤欢老父。定知时运迭乘除，或者神灵司籍簿。南人漫作知章嘲，北客善骑宁免误。嗟予亦是长安人，二十年来几颠仆。向来病卧苦岑寂，剧饮豪吟赖君助。言酬德报理则然，况是前车覆同路。世间堕者亦无数，共说郎官好风度。即看走马向亨衢，莫待驱驰岁云暮。
文敬坠马用予韵见遗再和一首
作者：李东阳
朝代：明

我马西行东客归，归心落日争分飞。长安城中一掌地，颠倒鞭鞚随裳衣。君时别向中书宅，两日吾门断双屐。宁知此厄忽相遭，怪事惊从武昌得。东曹旧僦尚书庭，当阶跛曳止复行。曲身正自凭几杖，伸臂强可持杯罂。拳如崔家独足鹭，风雨不动垂丝轻。谁其赏此句独苦，吾荷武昌无限情。四当轩前花下坐，病足蹒跚为花过。诗才与病应力争，酒兴乡心复相佐。归来病剧吟愈工，作势犹疑马前堕。故将奇事发高怀，众口慰君君可贺。忆当散发林中阿，扫石自坐青盘陀。肩行板舆步筇竹，左麈右箑随麾诃。风樯浪楫见亦惯，仓卒不废啸与歌。谁令冠屦执羁策，顿觉平地生鋋戈。安乐窝中长闭户，万事茫然入推步。如何物理异人情，堕甑有时犹却顾。羊家臂折登三公，塞上髀伤欢老父。定知时运迭乘除，或者神灵司籍簿。南人漫作知章嘲，北客善骑宁免误。嗟予亦是长安人，二十年来几颠仆。向来病卧苦岑寂，剧饮豪吟赖君助。言酬德报理则然，况是前车覆同路。世间堕者亦无数，共说郎官好风度。即看走马向亨衢，莫待驱驰岁云暮。
文敬坠马用予韵见遗再和一首
作者：李东阳
朝代：明
体裁：古风

我马西行东客归，归心落日争纷飞。长安城中一掌地，颠倒鞭鞚随裳衣。君时别向中书宅，两日吾门断双屐。宁知此厄忽相遭，怪事惊从武昌得。东曹旧僦尚书庭，当阶跛曳止复行。曲身正自凭几杖，伸臂强可持杯罂。拳如崔家独足鹭，风雨不动垂丝轻。谁其赏此句独苦，吾荷武昌无限情。面当轩前花下坐，病足蹒跚为花过。诗才与病应力争，酒兴乡心复相佐。归来病剧吟愈工，作势犹疑马前堕。故将奇事发高怀，众口慰君君自贺。忆当散发林中阿，扫石自坐青盘陀。肩行板舆步筇竹，左麈右箑随麾诃。风樯浪楫见亦惯，仓卒不废啸与歌。谁令冠履执羁策，顿觉平地生鋋戈。安乐窝中长闭户，万事茫然人推步。如何物理异人情，堕甑有时犹却顾。羊家臂折登三公，塞上髀伤欢老父。定知时运迭乘除，或者神灵司籍簿。南人漫作知章嘲，北客善骑宁免误。嗟予亦是长安人，二十年来几颠仆。向来病卧苦岑寂，剧饮豪吟赖君助。言酬德报理则然，况是前车覆同路。世间堕者亦无数，共说郎官好风度。即看走马向亨衢，莫待驱驰岁云暮。
文敬携叠韵诗见过且督再和去后急就一首
作者：李东阳
朝代：明

苦欲留君君又归，翻然上马力欲飞。与君未罄连夕话，复遣僮仆牵君衣。问君坠卧城东宅，病足几时能著屐。仓皇不肯戒前车，道上泥深行岂得。君时坐笑当空庭，笑予亦怯泥涂行。有如醉者醉初醒，戒客不遣操樽罂。当时我悔不子戒，我足子肩谁重轻。世间岂独我与子，慎勿局促伤高情。黄门筵中客满座，回首光阴如鸟过。宦途颠蹶亦有之，不见黄门已州佐。人言官重不如身，我身幸全何害堕。自断吉凶皆付天，不须重问梁丘贺。闻君此语唯复阿，如病得医逢扁陀。亦知身世等梦幻，实恐名教遭讥诃。孙膑刖膝尚酣战，幼舆折齿还高歌。何如乐正一伤足，忧心抱痛如创戈。君方大笑复出户，五十漫劳嗤百步。试教鲍老复当场，岂免狐疑更狼顾。昔闻达奚走奔马，曾说此儿还此父。吾曹岂是驰驱才，自合儒官守文簿。前言戏君君不知，极辩为予无乃误。今宵且作风月谈，莫更尘途论兴仆。君归我坐时独吟，颇觉诗成少神助。知君此兴正不浅，却似轻车随熟路。歌长韵险亦有数，我已三赓君两度。急须走笔偿我逋，莫道诗来天已暮。
文敬携叠韵诗见过且督再和去后急就一首
作者：李东阳
朝代：明
体裁：古风

苦欲留君君又归，翻然上马力欲飞。与君未罄连夕话，复遣僮仆牵君衣。问君坠卧城东宅，病足几时能著履。仓皇不肯戒前车，道上泥深行岂得。君时坐笑当空庭，笑予亦怯泥涂行。有如醉者醉初醒，戒客不遣操樽罂。当时我悔不子戒，我足子肩谁重轻。世閒岂独我与子，慎勿局促伤高情。黄门筵中客满座，回首光阴如鸟过。宦途颠蹶亦有之，不见黄门已州佐。人言官重不如身，我身幸全何害堕。自断吉凶皆付天，不须重问梁邱贺。闻君此语唯复阿，如病得医逢扁陀。亦知身世等梦幻，实恐名教遭讥诃。孙膑刖足尚酣战，幼舆折齿还高歌。何如乐正一伤足，忧心抱痛如创戈。君方大笑复出户，五十漫劳嗤百步。试教鲍老复当场，岂免狐疑更狼顾。昔闻达奚走奔马，曾说此儿还此父。吾曹岂是驰驱才，自合儒官守文簿。前言戏君君不知，极辨为予无乃误。今宵且作风月谈，莫更尘途论兴仆。君归我坐时独吟，颇觉诗成少神助。知君此兴正不浅，却似轻车随熟路。歌长韵险亦有数，我已三赓君两度。急须走笔偿我逋，莫道诗来天已暮。
文敬闻仁甫在予坐以诗见诧因次韵并柬仁甫
作者：李东阳
朝代：明
体裁：七言律诗

不厌缁尘染素衣，此翁身迹信依依。酒狂不作高阳醉，吟苦从教饭颗讥。犹有舌存非是拙，更无家在莫思归。何须重访东曹隐，风月西坛兴未稀。
文明生日以龙尾砚为寿并致一首
作者：李东阳
朝代：明
体裁：七言律诗

我持龙尾溪头石，来寿凤毛池上人。清爱石将人比德，寿看人与石为邻。长留天地诗家事，坐镇浮浇静者身。记取翰林挥翰客，年年来此颂芳辰。
文明黄门携大庙东宫郊祀庆成诸作见过和韵一首
作者：李东阳
朝代：明
体裁：七言律诗

织翠华笺共到门，袖中烟雾尚氤氲。龙筵地与天颜近，鹤驾班随辇路分。礼重圜丘春载睹，歌成清庙夜还闻。凤池雨露虽同沐，似隔蓬山一片云。
斋和居世赏编修韵
作者：李东阳
朝代：明

半夜开门雪满坡，清吟无奈玉人何。人间路与红尘隔，天上春随翠辇过。灵吹下时神语寂，琼楼高处晓寒多。笙箫本是虞廷乐，不为秋风遣棹歌。
斋夕寄体斋圭峰二学士
作者：李东阳
朝代：明
体裁：五言律诗

独宿清斋夜，思秋望雨心。可人无一至，酷暑太相侵。漫拟堂为玉，真愁地铄金。病妨奔骏力，偃仰负冠簪。
斋夕尚矩编修出金橘菖蒲煎饷客叠前岁韵二首·其一
作者：李东阳
朝代：明
体裁：七言律诗

摇落江南几树香，由来北客未频尝。栽成雨足新苔径，摘罢风低旧草堂。朝省故人春共赏，江湖幽梦夜难忘。枯肠坐觉清如水，不待铜瓶系井床。
斋夕尚矩编修出金橘菖蒲煎饷客叠前岁韵二首·其二
作者：李东阳
朝代：明
体裁：七言律诗

千岁嵩山石上根，旧时风味此犹存。堪随杞实和仙饵，不学莼丝恋酒樽。秋逐赣船江上到，春劳楚客坐中论。盘餐幸有明朝约，匹马朝回正过门。
斋夜董尚矩编脩出金橘菖蒲煎见饷和韵二首·其一
作者：李东阳
朝代：明
体裁：七言律诗

小试春盘百颗香，斋灯燕坐及新尝。园林旧采黄金实，风味犹清白玉堂。千载带酸僧有恨，三更罢渴我能忘。应劳爱客频沾洒，清梦无因到石床。
斋夜董尚矩编脩出金橘菖蒲煎见饷和韵二首·其二
作者：李东阳
朝代：明
体裁：七言律诗

苍山何处斸云根，露采风乾色尚存。新制有方传素手，清斋无意上芳樽。材堪药物还多赖，名到诗家必细论。惭愧直庐三日卧，蜜盘香箸屡过门。
斋宿和鸣治韵
作者：李东阳
朝代：明
体裁：七言律诗

禁城钟鼓报春迟，作宦频惊节序移。藤几竹床三日卧，茗瓯诗卷十年期。仓皇不负黄公意，浅薄终惭鲍叔知。共爱开轩坐明月，好云多事莫相疑。
斋居东青溪先生
作者：李东阳
朝代：明
体裁：七言律诗

玉堂冠佩托英游，老大相看尚黑头。后植庭松柯叶改，旧题诗壁姓名留。仙人掌出云初散，太乙灯来夜转幽。惟有清欢并姓语，多情难为故人酬。
斋居和世赏编修韵
作者：李东阳
朝代：明
体裁：七言律诗

半夜开门雪满坡，清吟无奈玉人何。人间路与红尘隔，天上春随翠辇过。灵吹下时神语寂，琼楼高处晓寒多。笙箫本是虞廷乐，不为秋风起棹歌。
斋居和亨父用杜韵
作者：李东阳
朝代：明

禁直居仍限，篇章意屡沾。虫书开素帙，灯月乱疏帘。旧事逢人说，新交与岁添。扬郎犹抱寂，吾亦爱吾潜。
斋居和亨父用杜韵二首·其一
作者：李东阳
朝代：明
体裁：五言律诗

禁直居仍限，篇章意屡沾。虫鱼开素帙，灯月乱疏帘。旧事逢人说，新交与岁添。扬郎犹抱寂，吾亦爱吾潜。
斋居和亨父用杜韵二首·其二
作者：李东阳
朝代：明
体裁：五言律诗

静坐拥寒毡，思君欲废眠。书筒忽东遣，诗檄已西传。茗碗流春雪，琴声响夜泉。旧堂簪盍地，梦醒不知年。
斋居和舜咨侍读院署见寄韵
作者：李东阳
朝代：明

绿槐庭馆坐春风，十九年前此兴同。未老身犹书卷里，不眠人在漏声中。大鹏南去云连海，群鹤西飞日绕空。灯火忆君连夕话，不胜幽思满斋宫。
斋居和舜咨侍读院署见寄韵二首·其一
作者：李东阳
朝代：明
体裁：七言律诗

数点残星带碧寥，五云城阙路迢遥。乘高直欲登楼坐，望远空劳举袂招。何必关山成别梦，幸将名姓托清朝。天涯回首相逢地，杨柳秋风白下桥。
斋居和舜咨侍读院署见寄韵二首·其二
作者：李东阳
朝代：明
体裁：七言律诗

绿槐庭馆坐春风，十九年前此兴同。未老身犹书卷里，不眠人在漏声中。大鹏南去云连海，群鹤西飞月绕空。灯火忆君连夕话，不胜幽思满斋宫。
斋居日待诸同官不至
作者：李东阳
朝代：明
体裁：七言律诗

三日斋居到每先，病馀欹坐不成眠。砚池晓滴蔷薇露，土锉春回榾柮烟。满座清风陶谷茗，半庭迟日李程砖。玉堂官况从来冷，不为诗情减少年。
断弦曲
作者：李东阳
朝代：明

晨听焦桐声，夜闻断弦音。阿女有父资，家学在一琴。生书五经石，死给十吏札。阿女有父能，八分乃遗法。司徒坐上叹，胡雏别时哭。阿女有父情，情钟为谁笃。有书何必教，有女翻为辱。君看笋爽女，一死万事足。
断弦曲
作者：李东阳
朝代：明
体裁：乐府曲辞

晨听焦桐声，夜闻断弦音。阿女有父资，家学在一琴。生书五经石，死给十吏札。阿女有父能，八分乃遗法。司徒坐上叹，胡雏别时哭。阿女有父情，情钟为谁笃。有书何必教，有女翻为辱。君看荀爽女，一死万事足。
新丰行
作者：李东阳
朝代：明
体裁：乐府曲辞

长安风土殊不恶，太公但念东归乐。汉皇真有缩地功，能使新丰为故丰。人民不异山川同，公不思归乐关中。汉家四海一太公，俎上之对何匆匆，当时幸不烹若翁。
新丰行
作者：李东阳
朝代：明

长安风土殊不恶，太公但念东归乐。汉皇真有缩地功，能使新丰为故丰。人民不异山川同，公不思归乐关中。汉家四海一太公，俎上之对何囱囱，当时幸不烹若翁。
方石先生祖母赵节妇没已五十年方石以礼部侍郎诰请移为旌表为诗纪事
作者：李东阳
朝代：明

路接清风岭未遥，旧乡遗俗岂全消。百年始报生成德，六馆重开节义条。星小竟随孤月照，江清耻受恶溪潮。先生不为彝伦起，兹事因何彻九霄。
方石坚卧累日忽与仁辅联句见答始悟其为合从计赋此挑之
作者：李东阳
朝代：明
体裁：七言律诗

门掩高坡最上层，径深泥滑苦难登。歌残白雪无馀调，梦醒黄粱第几蒸。季子合从元有计，亚夫坚卧岂无能。何当再接星堂战，头上同云黑未曾。
方石将谒陵愧斋席上赠别一首
作者：李东阳
朝代：明
体裁：七言律诗

百里郊原眺望通，又骑羸马逐溪风。官清屡伴词林幕，地僻休过泮水宫。啼鸟落花春早晚，乱山残雪路西东。因君却忆中元事，何限高情笑语中。
方石惠猫忽被踏以死悼而赋之
作者：李东阳
朝代：明
体裁：古风

悬灯直庐夜，见此狸奴群。主人爱狸甚，指点向客云。西邻乞狸母，乳孳当深春。我本无长物，但令守典坟。客意不忍夺，念为主所珍。主人忽南徙，书担愁纷纭。居然弃其馀，一尾幸见分。人苦不知足，既得择愈勤。色纯足贵屈，此法旧所因。携归雪照眼，儿女争欢欣。先防老狸欺，更避恶犬狺。丁宁戒婢仆，为我谨朝曛。宁知不旋踵，步履生艰屯。苍黄不能救，吊叹若有闻。孰谓方寸灵，不如趾在麟。嗟嗟放麑子，此意实近真。吾方为鼠厄，誓欲策狸勋。贪功信多悔，纵暴亦非仁。彼鼠固无恙，尔狸竟委身。悲哉勿复弃，葬之我竹根。竹非利汝死，庶免乌鸢邻。犹感赠狸意，赋诗谢主人。
施医官挽诗
作者：李东阳
朝代：明
体裁：七言律诗

三十年前烂漫游，酒筵诗社忆风流。高名殷地来江左，旧业逢人说汴州。已见王郎为别驾，空传谢脁有芳洲。惠山亭上留题在，露湿寒烟蔓草秋。
无尘舫
作者：李东阳
朝代：明
体裁：七言排律

潇洒城西屋数椽，端居长在木兰船。东华尘土翻疑梦，南国江湖别有天。灯火对床怀夜泊，岩峦欹枕忆朝眠。囊空剩有图书载，地僻都忘里巷连。明月在庭知浪静，远山移坐觉风偏。行随树影如开缆，坐扣阑干却代舷。欧老再逢须作记，李膺如到合登仙。吴桥宛对霜中宿，剡水真从雪后还。圣世已无浮海念，高情谁和濯缨篇。万间广厦何由见，见说君才好济川。
无锡华大母邹氏年二十有一一子才二岁夫病笃以子属母顾而不及邹邹意其不信乃托子于姑自经死以示无贰志夫死子壮姑乃卒赵刑部汝吉请纪其事乃作是诗
作者：李东阳
朝代：明
体裁：五言排律

婉娩从夫日，辛勤抱子年。晨昏亲药饵，少壮损朱铅。姑老儿堪托，生微命可捐。谋遑恤我后，死决在君前。目剔情非壮，心刳见岂偏。宁为大激烈，不作更迁延。巢穴空黄口，容华易白颠。人皆称节义，天不负精虔。俎簋馀三世，松楸閟九泉。报刘恩罔极，存赵祀终全。有美江南俗，他时海内传。乡评闻最德，国典忆旌贤。名教关吾道，肝肠重汝怜。浇漓不可问，古意益茫然。
无锡殷氏婢守节秦武昌廷韶有传识之以诗
作者：李东阳
朝代：明
体裁：七言律诗

妇家名节本从夫，殷氏分明一女奴。少有清风辞外侮，老将遗业付诸孤。文章郡守能为传，忠义乡人定作模。试问衣冠涂炭地，不知曾汗此颜无。
早发沧州
作者：李东阳
朝代：明

片帆轻舸发沧州，野树离离散不收。两地伤心河上草，一灯残梦渚西楼。尘生晓市人烟集，雾拥春城水气浮。我欲凭高问归雁，潇湘何处可维舟。
早朝遇雨道中即事
作者：李东阳
朝代：明

长安五月霖雨多，六月更急如翻河。通宵到晚不得寐，茅屋欲破愁嵯峨。揽衣当户未能出，却坐蓬窗听疏密。纵道君恩屡放朝，端居未敢忘巾栉。九衢灯火迷西东，轻蓑瘦马随疲童。道傍行子顾且笑，谓予亦在泥涂中。感渠相念不相识，问之不答还匆匆。如闻身是营中卒，畚锸欲赴朝天宫。古来王事称靡盬，予亦勤劳竟何补。为渠惭愧久低回，雨急严城听鸣鼓。
早朝遇雨道中即事
作者：李东阳
朝代：明
体裁：古风

长安五月霖雨多，六月更急如翻河。通宵到晚不得寐，茆屋欲破愁嵯峨。揽衣当户未能出，却坐蓬窗听疏密。纵道君恩屡放朝，端居未敢忘巾栉。九衢灯火迷西东，轻蓑瘦马随疲童。道傍行子顾且笑，谓予亦在泥涂中。感渠相念不相识，问之不答还匆匆。如闻身是营中卒，畚锸欲赴朝天宫。古来王事称靡盬，予亦勤劳竟何补。为渠惭愧久低回，雨急严城听鸣鼓。
早朝露坐
作者：李东阳
朝代：明
体裁：七言律诗

七月凉生暑未徂，似闻宫叶下高梧。城头急雨时来去，云际疏星乍有无。清漏水声催玉箭，绛笼灯影动金铺。长安道暍知多少，坐待天风一夜苏。
时用得诗见和似怪予破戒者用韵奉答
作者：李东阳
朝代：明
体裁：古风

幽居观物化，有始终必止。人生亦气类，出入枢机里。偶落簪组间，谁是巢居子。笔札常绕身，岂独性所喜。愿为委地叶，更逐狂飙起。一攘本何心，百步乃其理。多言秪害道，为仁竟由已。绅书亦徒然，脐噬嗟晚矣。吾生尚多阙，万壑此其涘。勿厌箴规言，鸡坛有明祀。
时用得诗见和似怪予破戒者用韵奉答
作者：李东阳
朝代：明

幽居观物化，有始终必止。人生亦气类，出入枢机里。偶落簪组间，谁是巢居子。笔札常绕身，岂独性所喜。愿为委地叶，更逐狂飙起。吾生尚多阙，万壑此其涘。勿厌箴规言，鸡坛有明祀。
昆仑战
作者：李东阳
朝代：明

昆仑关头战骨枯，龙衣裹血红模糊。军中喧言老侬死，不是彼侬安有此。将军贵实不尚功，世上安有将军忠。君不见汉皇一赦云中守，武将纷纷皆藉口。
昆崙战
作者：李东阳
朝代：明
体裁：乐府曲辞

昆崙关头战骨枯，龙衣裹血红模糊。军中喧言老侬死，不是彼侬安有此。将军贵实不尚功，世上安有将军忠。君不见汉皇一赦云中守，武将纷纷皆藉口。
昌平县学新构翰林行馆奉和谢学士先生旧题韵留杨教谕显爵夏训导琏一首
作者：李东阳
朝代：明
体裁：七言律诗

石桥沙路隔东西，宛转如登十丈堤。凉爱野风清别院，夜闻山雨过前溪。栖鸾树老多成实，贺燕巢倾半委泥。好种琅玕二百个，重来须就节间题。
昌平城北道中有感
作者：李东阳
朝代：明
体裁：七言律诗

十里溪桥野色分，平沙不动水沄沄。听馀空谷犹闻鸟，行到深山不见云。胜事园林看入眼，迷途风雨忆离群。城阴旧路元非远，梦觉斋庐日未曛。
昌平学宫和刘谏议祠韵
作者：李东阳
朝代：明
体裁：七言律诗

谁为君侯续旧祠，眼中人事几推移。登科士有同朝愧，忧国心惟异代知。长路屡曾经此地，高风真足壮吾诗。不须感慨深怀古，风雨催人鬓易丝。
明仲和章至谓不宜独以险韵相困因索再和一首
作者：李东阳
朝代：明
体裁：七言律诗

几宿春山共陆郎，飞飞轻盖指河梁。青云旧路通仙掖，草色新年发建章。身外虚名将底用，愁来一日即为长。檐前春色应须惜，昨夜新裁白翠裳。
明妃怨
作者：李东阳
朝代：明
体裁：乐府曲辞

莫倚朱颜好，妍媸无定形。莫惜黄金贵，能为身重轻。一生不见君王面，不是丹青谁引荐。空将艳质恼君怀，何似当时不相见。君王幸顾苦不早，不及春风与秋草。却羡苏郎男子身，犹能仗节长安道。休翻胡语入汉宫，秪恐伶人如画工。画工形貌尚可改，何况依稀曲调中。
明妃怨
作者：李东阳
朝代：明

莫倚朱颜好，妍媸无定形。莫惜黄金贵，能为身重轻。一生不识君王面，不是丹青谁引荐。空将艳质恼君怀，何似当时不相见。君王幸顾苦不早，不及春风与秋草。却羡苏郎男子身，犹能仗节长安道。休翻胡语入汉宫，只恐伶人如画工。画工形貌尚可改，何况依稀曲调中。
易水行
作者：李东阳
朝代：明

田光刎头如拔毛，于期血射秦云高。道傍洒泪沾白袍，易水日落风悲号。督亢图穷见宝刀，秦皇绕殿呼且逃。力脱虎口争秋毫，荆卿倚柱笑不咷。身就斧锧甘腴膏，报韩有客气益豪。十日大索徒为劳，荆卿荆卿嗟尔曹！
易水行
作者：李东阳
朝代：明
体裁：乐府曲辞

田光刎头如拔毛，于期血射秦云高。道旁洒泪沾白袍，易水日落风悲号。督亢图穷见宝刀，秦皇绕殿嘑且逃。力脱虎口争秋毫，荆卿倚柱笑不咷。身就斧锧甘腴膏，报韩有客气并豪。十日大索徒为劳，荆卿荆卿嗟尔曹。
春丁代祀孔子庙庭
作者：李东阳
朝代：明

殿头天语下鸿胪，璧水诸生扫旧庐。春版署名书帝遣，夜盘分胙出神馀。仰瞻地切高坚在，陟降心劳左右如。三载黄扉今再命，敢将遗泽负诗书。
春兴八首
作者：李东阳
朝代：明

尘沙无日不春阴，伏枕偏惊抱病心。忧国暗催青鬓改，避名翻爱碧山深。水禽声动寒犹咽，风柳条长弱未禁。客去客来门自掩，老夫浑欲谢冠簪。柳丝花片满芳洲，长为溪山感旧游。急雨过窗醒短梦，惊风入树搅离愁。归帆欲挂三江水，病脚难登百尺楼。老去不知春兴减，向来一月罢梳头。高歌曾扣隔江船，楚泛吴游兴渺然。山寺夜钟眠里月，洞庭春水坐中天。翠笼鹦鹉空愁思，碧海鲸鱼几岁年。一语故人三叹息，始知清庙有朱弦。病怀愁绪冗难栽，空望单于万里台。月落平沙南雁下，雪残荒戍北花开。关山远带风尘色，阃幄谁当节制才。胡马不肥春草细，过河消息几时来。六年书诏掌泥封，紫阁春深近九重。阶日暖思吟芍药，水风香忆种芙蓉。登台未买千金骏，补衮难成五色龙。身病益愁愁转病，老来归思十分浓。帝城芳意入春浓，快马轻车处处逢。宫树巧藏莺百啭，苑云深护月千重。愁来拟断杯中物，病起还支石上筇。得似玉堂风月地，少时游赏几从容。瓮山西望接平坡，匹马双童几度过。十载衣冠朋旧少，五更风雨梦魂多。湖边渔榜惊鸥鸟，树里僧房隐薜萝。飞尽桃花还燕子，一年春事竟如何。小叠峰峦浅作池，幽堂长是见春迟。风传翠筱声先到，雨换青松叶未知。江上帆樯经几驻，城南第宅已三移。君恩若放山林去，始是云霄得意时。
春兴八首·其一
作者：李东阳
朝代：明

尘沙无日不春阴，伏枕偏惊抱病心。忧国暗催青鬓改，避名翻爱碧山深。水禽声动寒犹咽，风柳条长弱未禁。客去客来门自掩，老夫浑欲谢冠簪。
春兴八首·其七
作者：李东阳
朝代：明

瓮山西望接平坡，匹马双童几度过。十载衣冠朋旧少，五更风雨梦魂多。湖边渔榜惊鸥鸟，树里僧房隐薜萝。飞尽桃花还燕子，一年春事竟如何。
春兴八首·其三
作者：李东阳
朝代：明
体裁：七言律诗

六年书诏掌泥封，紫阁春深近九重。阶日煖思吟芍药，水风香忆种芙蓉。登台未买千金骏，补衮难成五色龙。身病益愁愁转病，老来归思十分浓。
春兴八首·其二
作者：李东阳
朝代：明
体裁：七言律诗

柳丝花片满芳洲，长为溪山感旧游。急雨过窗醒短梦，惊风入树搅离愁。归帆欲挂三江水，病脚难登百尺楼。老去不知春兴减，向来一月罢梳头。
春兴八首·其二
作者：李东阳
朝代：明
体裁：七言律诗

高歌曾扣隔江船，楚泛吴游兴渺然。山寺夜钟眠里月，洞庭春水坐中天。翠笼鹦鹉空愁思，碧海鲸鱼几岁年。一语故人三叹息，始知清庙有朱弦。
春兴八首·其五
作者：李东阳
朝代：明

六年书诏掌泥封，紫阁春深近九重。阶日暖思吟芍药，水风香忆种芙蓉。登台未买千金骏，补衮难成五色龙。身病益愁愁转病，老来归思十分浓。
春兴八首·其五
作者：李东阳
朝代：明
体裁：七言律诗

瓮山西望接平坡，疋马双童几度过。十载衣冠朋旧少，五更风雨梦魂多。湖边渔榜惊鸥鸟，树里僧房隐薜萝。飞尽桃花还燕子，一年春事竟如何。
春兴八首·其六
作者：李东阳
朝代：明
体裁：七言律诗

小叠峰峦浅作池，幽堂长是见春迟。风传翠筱声先到，雨换青松叶未知。江上帆樯经几驻，城南第宅已三移。君恩若放山林去，始是云霄得意时。
春兴八首·其四
作者：李东阳
朝代：明
体裁：七言律诗

帝城芳意入春浓，快马轻车处处逢。宫树巧藏莺百啭，苑云深护月千重。愁来拟断杯中物，病起还支石上筇。得似玉堂风月地，少时游赏几从容。
春兴八首·其四
作者：李东阳
朝代：明

病怀愁绪冗难栽，空望单于万里台。月落平沙南雁下，雪残荒戍北花开。关山远带风尘色，阃幄谁当节制才。胡马不肥春草细，过河消息几时来。
春兴（八首）
作者：李东阳
朝代：明

柳丝花片满芳洲，长为溪山感旧游。急雨过窗醒短梦，惊风入树搅离愁。归帆欲挂三江水，病脚难登百尺楼。老去不知春兴减，向来一月罢梳头。¤
春园杂诗四首·其一
作者：李东阳
朝代：明

桔槔庭边非我家，城南小园缲水车。直恐此身终是客，门前有地不栽花。
春园杂诗四首·其二
作者：李东阳
朝代：明

庭下猕猴如小儿，攀花折果不停时。为怜野意厌羁絷，放著林间高树枝。
春园杂诗四首·其二
作者：李东阳
朝代：明

庭下猕猴如小儿，攀花折果不停时。为怜野意厌羁絷，放著林间高树枝。手插河边杨柳枝，眼看成树复成丝。不见雪花飞满地，岂知春去已多时。病来无力与春争，看尽花开草又生。莫道东君不识面，旧红新绿也关情。
春园杂诗（四首）
作者：李东阳
朝代：明
体裁：七言绝句

手插河边杨柳枝，眼看成树复成丝。不见雪花飞满地，岂知春去已多时。
春园杂诗（四首）
作者：李东阳
朝代：明

病来无力与春争，看尽花开草又生。莫道东君不识面，旧红新绿也关情。
春在二首·其一
作者：李东阳
朝代：明
体裁：七言绝句

睡足东窗眼倦醒，城中尘土昼冥冥。风光隔眼不相见，春在西涯旧草亭。
春在二首·其二
作者：李东阳
朝代：明
体裁：七言绝句

雁去平江烟水空，短蒲脩竹自成丛。东风一片沧浪梦，春在潇湘细雨中。
春寒二十韵
作者：李东阳
朝代：明
体裁：七言排律

软红香里见车尘，剩取馀寒在水滨。飞霰有时还著面，微霜何力尚欺人。湖波欲动清犹浅，草色初回绿未匀。捲尽帘栊无燕雀，阅残冰雪但松筠。吴牛月下琉璃薄，胡马风前苜蓿新。作态檐花如怯语，多情堤柳似含颦。朝衣试换应嫌早，市酒从沽莫厌醇。赐拟宫恩传汉烛，别怜归思绕江蘋。山墙地坼虫仍蛰，海国天高雁始宾。醉爱火犀曾贡粤，歌传土鼓漫吹豳。哦诗转觉吟肩耸，澼絖难医病手皴。未放韶光过九十，肯抛长夜守庚申。琼楼玉宇骚人远，旧谷新丝野客贫。甲士梦惊曾彻骨，纬嫠心苦更伤神。绨袍范叔谁相恋，大被姜郎且共亲。万顷直须酬老杜，重裘幸免作穷陈。年华草草催双鬓，宦迹悠悠寄一身。愁引冻泉分淅沥，怕登高阁看嶙峋。每惭温饱谋生拙，一任炎凉过眼频。从此愿持邹衍律，遍教阴谷是阳春。
春寒二首·其一
作者：李东阳
朝代：明
体裁：七言律诗

漠漠春寒尚不归，朔风二月捲人衣。山中宿草深藏冻，塞外秋兵稍出围。身病懒朝翻起早，世途无事失防微。城东十里郊亭在，把酒看春此意违。
春寒二首·其二
作者：李东阳
朝代：明
体裁：七言律诗

十日沙头数雁归，瘦躯仍却换冬衣。天清昼阁先闻漏，寒重霜林未解围。北地人烟随路别，东园草色傍春微。高城匹马冲风急，书社萧条事不违。
春日答舜咨集句
作者：李东阳
朝代：明
体裁：七言律诗

竹窗幽户有佳期，日暖风恬种药时。自叹马卿常带病，也知光禄最能诗。晨摇玉佩趋金殿，晚拂炉烟上赤墀。闻道仙郎歌白雪，万家同唱郢中词。
春至
作者：李东阳
朝代：明
体裁：古风

儿女喜春至，竞为桃李颜。主人坐中堂，对食不能餐。寡妻问何为，良久方出言。东邻不衣褐，西舍无炊烟。农家望春麦，麦种不在田。流离遍郊野，骨肉不成怜。嘉辰忽不见，城市转萧然。高楼杂弦管，此事十年前。
春草
作者：李东阳
朝代：明
体裁：七言绝句

过烟披雨见蒙茸，平野高原望不穷。同是一般春色里，年年各自领东风。
春草图为黎本端作
作者：李东阳
朝代：明
体裁：古风

出郭登平冈，东原土新沃。浓烟开萋迷，见此千里绿。萦纡绿长堤，葱旧满幽谷。芳情竞为荣，远意如有属。时光迭代谢，物理相剥复。屈子骚莫陈，江淹赋谁续。吾人荆楚秀，旧住东山麓。娟娟名家子，被服兰与玉。君无植桃李，桃李眩我目。君无践荆棘，荆棘伤我足。眷兹君子心，风薰雨为沐。培根去芜秽，及此继芳躅。
春闱校文有作呈诸同考
作者：李东阳
朝代：明
体裁：七言律诗

省闱分职重持衡，十载趋陪两度行。满地奎光天咫尺，隔帘人语夜分明。空中万马神俱骤，海底遗珠梦亦惊。科甲少年今老大，耻将名姓托群英。
春雪
作者：李东阳
朝代：明

两旬三见雪，雪意晚何浓。照夜不知晓，入春翻似冬。拥寒愁破被，试浅得孤筇。却作东郊雨，犹堪慰老农。